Kulta konkareiden konkarille - Hevosurheilu.fi\nKulta konkareiden konkarille\nNick Skelton ohitti kaikki ratkaisevalla hetkellä. Hevonen on KWPN-ori Big Star (Quick Star - NImmerdor). Kuva: FEI Arnd Bronkhorst\nEi Guerdat, ei Lamaze, ei Bost. Vaan konkareiden konkari seitsemänsissä olympialaisissaan, esteratsastaja kisojen vanhimmasta päästä, 58-vuotias britti Nick Skelton ja hevosensa Big Star. Skelton ratsasti Big Starilla jo Lontoon olympialaisissa ja saavutti silloin 5. sijan ja joukkuekullan.\nHopealle ratsasti Ruotsin Peder Fredricson/All In ja pronssille Kanadan Eric Lamaze Fine Ladylla.\nSekä Skelton, että Lamaze yrittivät turhaan pidätellä mitaliseremoniassa itkua. Fredricson oli tyynempi, mutta taisi hänenkin silmäkulmassaan kiiltää, kun God save the Queen oli kuunneltu ja Union Jack vedetty salkoon.\nOlympiamitaleista järjestettiin uusinta, jossa starttasi kuusi ratsukkoa. Mitalistien lisäksi siinä hyppäsivät Steve Guerdat ja Nino des Buissonnets, sheikki Al Thani ja First Division ja Kent Farrington Voyeurilla.\nEsteratsastuksen B-kierrokselle starttasi lopulta 27 ratsukkoa, sillä säännön mukaan 20. ratsukkoa ja viimeisen kanssa samoilla virhepisteillä olevat pääsevät mukaan.\nKäännetyssä järjestyksessä mentiin. Alussa starttasivat A-kierroksen neljän virhepisteen ratsastajat. Luciana Diniz kasvatti muille paineita ratsastamalla Fit for Funilla heti ensimmäiseksi nollan. Mutta ei rata niin helppo ollut, Diniz oli tilastollinen poikkeus. Henrik von Eckermann pudotti Yajamilalla heti perään kolme puomia, ja puomeja keräsivät myös Philippe Rozier, Tiffany Foster, Ben Maher ja Kevin Staut.\nTämän jälkeen tuli liuta puhtaita suorituksia. Brasilian Pedro Veniss selvisi kotiyleisön riemuksi yhdellä aikavirheellä ja nousi Dinizin kantaan. Hänen peräänsä saman teki Qatarin Ali Yousef Al Rumaihi valtavakapasiteettisella belgialaisella Gunderillaan. USA:n McLain Ward ja HH Azur sekä Brasilian Doda Miranda Neto selvittivät vuorollaan radan leikiten ja nousivat Dinizin rinnalle.\nArgentiinan Matias Albarraccin teki jymysuorituksen, otti kaksi aikavirhettä ja siirtyi siten hetkellisesti johtoon.\nKuuman ryhmän ensimmäisen nollan teki Nick Skelton Big Starilla. Näin hän asetti muille kovat paineet. Jeroen Dubbeldam otti myyntihevosellaan Zenithillä yhden aikavirheen. Martin Fuchs pudotti Clooneylla kerran.\nRoger-Yves Bost ja Sydney Une Prince ottivat puomin ja yhden aikavirheen ja joutuivat näin pois pelistä. Skeltonin jälkeen vielä viisi ratsukkoa raivasi tiensä uusintaan.


Jeremian 4 - Raamattu [Raamattu 1776]\nJos sinä käännyt, Israel, sanoo Herra, niin käänny minun tyköni; ja jos sinä panet kauhistukset pois minun kasvoini edestä, niin et sinä tule ajetuksi pois.\nSilloin sinä olet vannova: niin totta kuin Herra elää, totuudessa oikeudessa ja vanhurskaudessa: ja pakanat siunataan hänessä, ja he kerskaavat hänestä.\nSillä näin sanoo Herra: te Juudan ja Jerusalemin miehet, kyntäkäät vastuudesta, ja älkäät kylväkö orjantappurain sekaan.\nYmpärileikatkaat teitänne Herralle, ja pankaat teidän sydämenne esinahka pois, te Juudan miehet ja Jerusalemin asuvaiset; ettei minun julmuuteni pääsisi vallallensa niinkuin tuli, ja niin palaisi, ettei yksikään sitä sammuttaa taida, teidän pahuutenne tähden.\nNostakaat lippu Zionissa, kootkaat teitänne pakoon ja älkäät viivytelkö; sillä minä annan tulla onnettomuuden pohjasta ja suuren viheliäisyyden.\nSentähden pukekaat säkit yllenne, itkekäät ja parkukaat; sillä Herran julma viha ei tahdo meistä lakata.\nSiihen aikaan, sanoo Herra, pitää kuningasten ja pääruhtinasten sydän lankeeman, pappein pitää peljästymän ja prophetain hämmästymän.\nSangen väkevä tuuli pitää niistä minulle tuleman. Niin minä myös nyt tahdon puhua heidän kanssansa oikeutta.\nNiin pese nyt, Jerusalem, sinun sydämes pahuudesta, ettäs autetuksi tulisit; kuinka kauvan pitää pahat ajatukset sinun tykönäs pysymän?\nSillä Daanista kuuluu sanoma ja ahdistus Ephraimin vuorelta.\nHe piirittävät heidän kaikilta haaroilta, niinkuin vartiat kedolla; sillä he ovat vihoittaneet minun, sanoo Herra.\nSinun ties ja sinun harjoitukses ovat nämä sinulle tehneet; tämän on sinun pahuutes; että se niin karvas on ja käy sinun sydämees.\nKuinka on minun sydämeni kipiä, minun sydämeni tykyttää ruumiissani, ja ei ole lepoa; sillä minun sieluni kuulee vaskitorven äänen ja sodan huudon.\nHävitys kuuluu hävityksen perään, sillä koko maa hajoitetaan; ja minun majani ja peitteeni pitää sangen äkisti kukistuman.\nKuinka kauvan pitää minun näkemän lippuja ja kuuleman vaskitorven ääntä?\nMinä katsoin maan päälle, katso, se oli tyhjä ja autio, ja taivaan päälle, ja se oli pimiä.\nMinä katsoin vuorten päälle, ja katso, ne vapisivat, ja kaikki kukkulat värisivät.\nMinä näin, ja katso, ei ollut siellä yhtään ihmistä; kaikki myös taivaan linnut olivat lentäneet pois.\nMinä katsoin, katso, hedelmällinen pelto oli autiona, ja kaikki kaupungit olivat kukistetut maahan Herralta, ja hänen julmalta vihaltansa.\nSillä näin sanoo Herra: koko maa pitää kylmille tuleman; ja en minä kuitenkaan sitä peräti hävitä.\nSentähden pitää maan oleman surullisen, ja taivaan ylhäältä murheellisen; sillä minä olen sanonut: minä olen sen päättänyt, ja en tahdo sitä katua, enkä siitä lakata.\nMitäs tahdot tehdä sinä hävitetty? Jos sinä vielä kaunistaisit sinus purppuravaatteella ja kultakäädyillä, voitelisit kasvos, niin sinä kuitenkin sinuas turhaan kaunistelet; sillä ne, jotka nyt ovat sinua rakastaneet, pitää katsoman sinua ylön, ja väijymän sinun henkeäs:


Rantalainen ja TiliWahlsten yhdistävät liiketoimintansa Salon talousalueella - Rantalainen\nRantalainen ja TiliWahlsten yhdistävät liiketoimintansa Salon talousalueella\nSalon seudulle syntyy vahva taloushallintoalan yritys, kun Rantalainen ja TiliWahlsten yhdistävät liiketoimintansa. Yhdistymistä varten on perustettu uusi yhtiö Rantalainen & Wahlsten Oy, jonka osakkaina ovat Tilipalvelu Rantalainen Oy sekä TiliWahlsten Oy. Rantalaisen Salon toimipisteen sivuille pääset täältä: Tilitoimisto Salo.\nUusi yhtiö ostaa TiliWahlstenin liiketoiminnan Salosta ja Paimiosta sekä Rantalainen Oy Lounais-Suomelta Taalintehtaan, Kemiön, Perniön, Salon ja Someron toimipaikkojen liiketoiminnot. Uuden yhtiön toimitusjohtajana toimii TiliWahlstenin omistaja ja toimitusjohtaja Marko Wahlsten.\n– Näin muodostuva taloushallinnon palvelukeskittymä on viidelläkymmenellä työntekijällään toimialansa ylivoimainen markkinajohtaja Salon talousalueella, sanoo Rantalaisen läntisen alueen johtaja Mikko Tuomainen.\nMarko Wahlsten sanoo, että resurssien yhdistäminen oli luonteva ratkaisu, kun kaksi alan perinteistä, mutta modernisti ajattelevaa perheyritystä löysivät toisensa.\nVuonna 1983 perustetun TiliWahlstenin liikevaihto on noin 1,5 miljoonaa euroa ja sillä on 25 työntekijää. Yrityksessä on aina panostettu sähköisiin palveluihin, ja erityisesti viimeiset kaksi vuotta niitä on kehitetty voimakkaasti yhdessä pk-yrityksille suunnattujen controller-palveluiden kanssa.\nSaamme nyt lisää resursseja ja osaamista liiketoimintamme ja palvelujemme kehittämiseen, Wahlsten sanoo.\nTiliWahlstenin ja Rantalaisen työntekijät siirtyvät uuden yhtiön palvelukseen vanhoina työntekijöinä.\nJohtaja Mikko Tuomainen, Läntinen alue, puh. 050 393 2852 ja mikko.tuomainen@rantalainen.fi\nKonsernijohtaja, hallituksen pj. Antti Rantalainen, puh. 0400 420 665, antti.rantalainen@rantalainen.fi\nTj. Marko Wahlsten, puh. 0500 528 582, marko.wahlsten@tiliwahlsten.fi\nKimmo Martikainen aloitti Rantalainen Oy Mikkelin toimitusjohtajana


Muusikoiden.net - Keskustelu - Sähköurkujen kuljetus\nAihe: Sähköurkujen kuljetus\nEn tiedä olenko oikealla osastolla mutta aion siltikin kysyä:\nVoiko sähköurkua - kotiurku - kuljettaa esim. pakettiauton lattialla makuuasennossa siis selällään? Onko mitään rikkoontumisen vaaraa siis enemmän kuin pystyasennossa rahdattaessa?\nDigitaaliurkujen ainoa herkempi osa on koskettimisto. Jos koskettimisto on vasaratyyppinen pianokoskettimisto on se herkempi tärinälle ja mekaniikkaa rasittaville liikkeille mitä saattaa esiintyä esim kuopissa ja pompuissa,\nJonkinlainen koskettimien liikettä vaimentava pehmustus olisi varmaan paikallaan laitteen casessa, asiaa harrastaneet palstalaiset varmaan tähän osaa kertoa ratkaisun.\nKuljetus siis normaalissa soittoasennossa pohja auton lattiaan päin.\nTavalliset puolipainottetut ym. jousikuormaa käyttävät koskettimistot ovat arkoja lähinnä sille ettei niiden päälle kasata yhtään mitään muuta tavaraa.\nJos kyse on vanhasta analogi oskillaattorit sisältävästä urusta on se kertaluokkaa herkempi kaikenlaiselle roudaukselle vireensä puolesta, taisi Kotilaisen Esakin joskus viritellä oskillaattoreita ennen keikkaansa kuljetuksen jäljiltä ?\nMutta kuten kaikissa muissakin soitinlaitteiden kuljetuksessa pätee tähän sama:\nKaikenlainen varovaisuus ja järjen käyttö on sallittua.\nEläkeläisiltä ei ainakaan kannata kysyä urkukuljetusneuvoja.


Uima-allasrobotit edullisesti netistä - Trademax\nKotiPiha & altaatUlkoaltaatUima-altaan & porealtaan puhdistusUima-allasrobotit\nSwim & Fun Allasrobotti Frisbee FX2\nBC200+ Allasrobotti Ladattava Valkoinen/Sininen\nB200 Allasrobotti Valkoinen/Roosa\nAzuro Warrior Allasrobotti\nAllasrobotti UFO FX3 | LED\nGaleon Med Allasrobotti\nB100 Allasrobotti Valkoinen/Roosa\nFrisbee on pieni kätevä johdoton allasrobotti, joka puhdistaa jopa 25 m2 ja 2 metriä syväpohjan 40 - 60 minuutissa ja on erittäin helppo puhdistaa. Vo ...\nHaluatko välttää uima-altaan puhdistamista itse? Allasrobotti tekee työn puolestasi. Kytke se päälle, kun menet nukkumaan, ja aamulla pääset pulahtamaan puhtaaseen uima-altaaseen. Tutustu Trademaxin valikoimana ja valitse allasrobotti, joka sopii parhaiten sinulle ja sinun uima-altaallesi.\nMitä hyötyä uima-allasrobotista on?\nSuurin etu on ehkä se, että voit uida enemmän, koska sinun ei tarvitse imuroida altaan pohjaa itse. Allasrobotti on erittäin tehokas ja imuroi kaikki pohjalle päätyvät roskat. Siksi on tärkeää, että robottia kättäessäsi varmistat, ettei allasrobotin pohjalla ole leluja tai muita esineitä.\nMitä minun tulee ottaa huomioon uima-allasrobotin valinnassa?\nSinun on pidettävä mielessä, että kaikki uima-allasrobotit eivät sovellu kaikentyyppisiin uima-altaisiin. Saattaa myös olla pintoja, joihin robotti ei pääse käsiksi. Siksi voi olla hyvä tutustua malleihin, jotka on suunniteltu toimimaan kaikenlaisiin uima-altaiden muotoihin. Silloin voit olla varma, että uima-altaasta tulee puhdas. Löydät nämä mallit Trademaxilta. Sinun on myös selvitettävä, kuinka suuri puhdistettava alue on ja kuinka pitkä johto tarvitaan. On tärkeää hankkia allasrobotti, joka on suunniteltu juuri oman altaasi kokoisen altaan puhdistamiseen.\nMitä allasrobottimalleja Trademaxilla on?\nTrademaxilta löydät allasrobotteja, jotka sopivat kaikentyyppisiin uima-altaisiin. Meiltä löytyy muun muassa uima-allasrobotti pyöreälle uima-altaalle, johdoton allasrobotti ja paljon muuta. Lisäksi ne kaikki on helppo puhdistaa. Puhdista allasrobotti avaamalla se, huuhtele sitten suodatin ja laite on valmis seuraavaan puhdistuskierrokseen altaassa. Se, jos joku, on mukavaa.


Työväen vappuperinne: Pirkanmaalla kymmeniä tilaisuuksia - VASEN KAISTA\n28.4.2018 klo 13:51\nTyöväen vappuperinne: Pirkanmaalla kymmeniä tilaisuuksia\nKuvakoostessa on mukana joukko viime vuoden vapputapahtumia Pirkanmaalla. (Vasemman Kaistan kuva-arkisto)\nPirkanmaalla järjestetään tänäkin vuonna yli neljäkymmentä työväenjärjestöjen vapputapahtumaa, joiden järjestelyissä vasemmistoliiton jäsenet ovat osallisena: marsseja, juhlia, muistotilaisuuksia, kahvitilaisuuksia, työväenlaulujen yhteislaulutilaisuuksia. Vuoden 1918 tapahtumat ovat aiheena monissa vapun keskustelutilaisuuksissa.\nToimituksen tietoon tulleet tapahtumat on koostettu omalle sivulleen Vappujuhlat 2018, joka löytyy tuosta yläoikealta ja tämän linkinkin takaa: Pirkanmaan vappujuhlat 2018. Sivulta löytyvät kaikkien tässä vappukoosteessa mainittujen tilaisuuksien tarkat alkamisajat ja paikat.\nVasemmistoliiton kansanedustajista Anna Kontula puhuu Kyröskosken torilla ja Nokian Toivontorilla, Jari Myllykoski Sastamalan vappujuhlassa Raivion työväentalolla.\nPirkanmaan vasemmistoliiton johtohenkilöistä varapuheenjohtaja Sinikka Torkkola puhuu Toijalan torilla ja varapuheenjohtaja Tatu Ahponen Viljakkalassa punaisten haudalla ja Ikaalisissa punaisten muistomerkillä. Piirihallituksen jäsen Timo Rautanen puhuu Punkalaitumella vakaumuksensa puolesta kaatuneiden muistomerkillä ja Pirkanmaan Vasemmistoliiton toiminnanjohtaja Aaron Kallinen Pälkäneellä Onkkaalan hautausmaalla punaisten muistomerkillä. Vasemmistoliiton Ruoveden kunnallisjärjestön puheenjohtaja Pirjo Pajunen avaa vappujuhlan Ruoveden Sointulassa.\nPirkanmaan kuntien vasemmistovaltuutetuista vappujuhlissa urakoivat Aki Leppänen Ylöjärvellä punaisten haudalla, Jukka Saari Viialan torilla, Iikka Nikkinen Kangasalan Suoraman työväentalolla, Noora Tapio Lempäälän Ämmänristinmäellä punaisten muistomerkillä, Anne Nyman ja Kimmo Lamminsivu Nokian Toivontorilla.\nValtuutettu Kari Järventausta puhuu jo vapun aattona Valkeakosken hautausmaalla ja valtuutettu Harri Asikainen itse vappuna Työväen vappujuhlassa Valkeakosken Koiton aukiolla. Korkeinta ammattiyhdistysjohtoa Pirkanmaan vapussa edustaa SAK:n hallituksen jäsen, PAMin järjestöjohtaja Niina Koivuniemi, joka puhuu Toijalassa, Riihiniemen muistomerkillä.\nTyöväen Vappujuhla Tampereella\nTampereen vappu alkaa muistotilaisuudella vuonna 1918 kaatuneiden muistomerkillä Kalevankankaan hautausmaalla.\nVarsinaista vappujuhlaa edeltävällä kulkueella, perinteisellä vappumarssilla on katutöiden vuoksi poikkeusreitti. Vappukulkue järjestäytyy Sorin aukiolla kello 11.\nTampereen perinteinen työväen vappujuhla järjestetään Keskustorin Jugendtorilla. Juhlapuhujina ovat tänä vuonna kaupunginvaltuutettu Ulla-Leena Alppi, kansanedustaja Jukka Gustafsson ja PAMin aluepäällikkö Elisa Penders. Juhlan jälkeen jatketaan työväenlaulujen laulamista Pub Mallashovissa.\nVuoden 1918 muisto\nSisällissodan muisto on monen vapputilaisuuden aiheena. Viialan Sampolassa keskustellaan Hennalan naismurhista asiaa tutkineen tohtori Marjo Liukkosen johdolla. Punkalaitumen Mäenpään työväentalon vappukahveilla juhlapuheen pitää valtiotieteen tohtori Heikki Paloheimo ja sosiaalipsykologi Tapio Kangasniemi puhuu sisällissodan syistä ja traumoista. Ruoveden Sointulan vappujuhlassa vuoden 1918 tapahtumista Ruovedellä puhuu historiantutkija Tuomas Hoppu.\nRaportteja Pirkanmaan edellisvuosien vapputapahtumista Vasemmassa Kaistassa:\nVappujuhla Sastamalassa (4.5.2017)\nVaikka 100-vuotias Suomi-neito vaihtaa vaatetta, se ei heikennä työväenaatetta (Vappujuhlakooste, 4.5.2017)\nKalevankankaalla vappuaamuna kymmeneltä (3.5.2017)\nToivoa Naton ja oikeistoässien varjossa (Vappujuhlakooste 2.5.2016)\nKansalaiset innostuivat työväen vapusta (Osa 1, 3.5.2015)\nKansalaiset innostuivat työväen vapusta (Osa 2, 4.5.2015)\nVasen vappu Pirkanmaalla (Vappujuhlakooste, 2.5.2014)\nMiten te ette kyynisty?


F1-talli Renault sai varoituksen erikoisesta rikkeestä - MTVuutiset.fi\nToisten harjoitusten puhuttanein tapaus nähtiin puolisen tuntia ennen session päättymistä, kun Max Verstappen ja Lance Stroll kolaroivat.\nJulkaistu 23.10.2020 21:28\nRenault'n F1-tallille langetettiin Portugalin GP:n toisten harjoitusten jälkeen varoitus rikkeestä, joka ei ole järin yleinen.\nKaikki tallit oli velvoitettu ajamaan toisten harjoitusten ensimmäiset 30 minuuttia rengastestiä Pirellille.\nPirelli oli tuonut Portugaliin prototyyppirenkaita, jotka otetaan mahdollisesti käyttöön ensi kaudella.\nJokaiselle tallille annettiin kolme rengassettiä, mutta tallit eivät tienneet, minkälaista seosta mikäkin setti oli. Kolmesta setistä kaksi annettiin tallin toiselle kuljettajalle, yksi toiselle.\nRenault'lla kaksi settiä annettiin Daniel Ricciardolle, mutta australialaiskuljettajan mekaanikoille sattui niiden kanssa virhe.\nMekaanikot sekoittivat vasemmat eturenkaat keskenään niin, että Ricciardon autossa oli kerrallaan kiinni kolme rengasta (oikea eturengas, oikea takarengas ja vasen takarengas) yhdestä setistä ja vasen eturengas oli siitä toisesta setistä.\nFIAn kilpailusääntöjen mukaan autoissa on käytettävä täydellisiä settejä, joten tekninen delegaatti Jo Bauer raportoi rikkeen tuomaristolle.\nRenault selvisi tapauksesta varoituksella, sillä väärien prototyyppirenkaiden käyttäminen ei tuottanut tallille minkäänlaista urheilullista etua. Pirellin kohdalla Ricciardon väärillä renkailla ajamat testikierrokset osoittautuivat kuitenkin hyödyttömiksi.\nPirellin on määrä tehdä päätös mahdollisista uusista rengasseoksista marraskuun alkuun mennessä. Mikäli seoksia ei muuteta, ensi kausi on kolmas peräkkäinen, kun käytössä on nykyiset rengasseokset.\nSeoksien uusimisella pyritään siihen, että renkaiden ilmanpainetta voitaisiin laskea, jolloin renkaat eivät ylikuumenisi niin helposti kuin nykyään.\nAutojen aerodynaamista kuormaa on tarkoitus keventää ensi kaudeksi noin 10 prosentilla. Pirellin mukaan kuorma on kasvanut kaksinkertaiseksi siitä, mitä se oli vuonna 2011, kun he aloittivat F1:n ainoana rengasvalmistajana.


Hoitajat heikkojen pyöveleinä? | Keskustelu | Kaksplus\nSalossa epäiltyä nuoren naisen murhaa on ilmeisesti motivoinut se, että potilas on ollut vaikeasti vammainen. Hoitajat(+lääkärit?) ovat ilmeisesti omavaltaisesti päättäneet potilaan tahdon vastaisesta armomurhasta ja melkein onnistuivat tuon tekemään kiinni jäämättä. Kuinka monta muuta tapausta on Salossakin mahtanut tapahtua?\nTekijä saattaa edelleen työskennellä Salon sairaalassa\njoo on tätä vähän odoteltukin koska sädekehä hoitsujen pään päältä putoaa\nTämä on kyllä todella outo tapaus. Tapahtunut jo kolme vuotta sitten, syytetyt ovat edelleen työsuhteessa. Propofoli on kaiken lisäksi sellainen lääke, johon pääsee käsiksi vain anestesialääkäri, ellei sitten ole varastettu.\nJoillekin sitte tiedoksi, että ei tarvitse yleistää. Kaikki hoitajat eivät todellakaan tapa ihmisiä vaan tekee kunniallisesti työnsä.. Ne murhaajat on vain pieni murto-osa.\nOn outo juttu.\nJa lääke on varmasti myös sellainen, että sen käyttö lasketaan tarkkaan sairaalassa.\nEi voi mennä hukkaan, vaan tilaus/käyttö pitää täsmätä. Ja se on tarkistettava ja allekirjoitettava.\nEi ole kyseessä mikään buranapanadol kuitenkaan.\nEli voi olla, että on väärennetty asiakirjoja ja onkin isompi sotku selvittää.\nlöysi täll. ikävän artikkelin hoitajista ja lääkäreistä:\nNukutuslääke propofolin väärinkäyttö kasvaa terveydenhuoltoalan ammattilaisten joukossa. Näin päätellään yhdysvaltalaisessa tutkimuksessa, joka on julkaistu maa\nSiis onhan tuo kauhea juttu, mutta.\nEnkä syytä mutta kun inhimillisiä erehdyksiä sattuu...\nNi jos tajuat, että toinen on taas kerran kitunut tovin ennen kuin kukaan hoksasi/muisti ja ehditään viime hetkillä hätiin ja tiedät, että kuvio tulee jatkumaan koska yleisellä puolella resurssit ei riitä niin...\nMä en haluaisi tukehtua kovin montaa kertaa. Toivoisin, että joku antaisi armon käydä oikeudesta.\nOk no hyvä\nMut tiesit kuitenkin tuosta lääkkeestä.\nSiis onhan tuo kauheaa, mutta...\nToinen juttu ovat ne, jotka päätyvät sairaalaan yritettyään ihan itte itsaria kaheksatta kertaa. Sairaanhoitajasukulainen on tätä mulle monesti vuodattanut, että kuinka turhauttavaa on heitä leikkaupöydällä pelastaa.\nOnhan siitä ollut mediassa juttua.


Koodi2016 | Lataa ilmainen opas\nSinulle, ohjelmoinnin alkeista kiinnostunut!\nLataa ilmainen Koodi2016-opas Tässä osiossa:\nNäin idea oppaasta sai alkunsa\nKirjoittajat: Juhani Mykkänen ja Linda Liukas\nUlkoasu: Salla Koivu\nValokuvat: Maija Tammi\nKoodi2016 – ensiapua ohjelmoinnin opettamiseen peruskoulussa\nKoodi2016-opas kertoo, mitä ohjelmointi on, miksi se on tärkeää – ja miten sitä voi opettaa peruskoulussa. Oppaan voi ladata ilmaisena näköisversiona alla olevasta linkistä. Lataa ilmainen opas (PDF, 12,5 Mt)\nJos ylläoleva linkki ei toimi, kokeile vaihtoehtoisesti täältä.\nHaluatko oppaan painettuna?\nKartoitamme parhaillaan, kuinka suuren toisen painoksen otamme painetusta oppaasta. Jos koulusi on kiinnostunut oppaan 140-sivuisesta hienosta painetusta versiosta, kertokaa siitä täällä. Pyrimme toimittamaan opasta koulullesi, kunhan rahamme vain riittävät painokuluihin.\nHaluatko oppaan tekstiversiona?\nJos haluat lukea oppaasta versiota, jonka sisältöä on helppo leikata ja liimata ja tutkailla esimerkiksi älypuhelimella, pääset siihen käsiksi tämän sivun ylälaidan linkeistä. Tästä se alkaa.\nMarraskuu, 2013. Satakunta ihmistä puputtaa cocktailpaloja ravintola Virgin Oilissa Helsingin keskustassa. Ollaan Elinkeinoelämän valtuuskunnan tilaisuudessa, jossa Eva julkaisee yhteiskunnan tuloeroja käsittelevän pamfletin.\nMe – Linda Liukas ja Juhani Mykkänen – osallistumme kumpikin tuohon tilaisuuteen ja saamme idean omasta pamfletistamme: tehdään näkyväksi se, mitä ohjelmointi on, miksi se on tärkeää ja miksi se pitäisi tuoda peruskouluihin.\nAjatus tulee mieleen, sillä Lindalla on taustaa ohjelmoinnin opettamisesta: hän on perustanut ohjelmointia naisille opettavan Rails Girls -hankkeen ja työskennellyt koodausta verkossa opettavassa Codecademyssä.\nJuhani on sekä it-puolen diplomi-insinööri että tiedon selkeän esittämisen ammattilainen. Hän on työskennellyt Helsingin Sanomille edelliset kuusi vuotta ja toiminut muun muassa Nyt-liitteen esimiehenä.\nToteamme, että meidän kahden olisi syytä lyödä päämme yhteen. Alkaisimme poliittisesti ja taloudellisesti riippumattomaksi iskujoukoksi ja pyrkisimme helppotajuisesti avaamaan päättäjille ja opettajille, miksi ohjelmointi on tärkeää Suomen ja suomalaisten kannalta.\nOlemme lähestyneet vasta paria ensimmäistä rahoittajaa työllemme, kun opetusministeri Krista Kiuru linjaa julkisesti: ohjelmointi tulee peruskouluun seuraavassa, vuoden 2016 opetussuunnitelmassa.\nAlkuperäinen etäinen haaveemme ohjelmoinnin roolin nostamisesta kouluissa on toteutumassa, vaikka\nolemme ehtineet vasta uneksia.\nTässä vaiheessa päätämme kohdentaa työmme uudestaan: opas tuleekin suunnata suoraan sekä peruskoulun opettajille että opetussuunnitelmien laatijoille. Heille, joille ohjelmointi ei ole tuttua puuhaa, mutta jotka joutuvat silti painiskelemaan ohjelmoinnin opettamisen kanssa.\nMitä konkreettisemmaksi suunnitelma opettajille laaditusta käytännönläheisestä oppaasta muotoutuu, sitä innokkaammiksi myös yhteistyötahot käyvät. Mukaan lähtevät lopulta Liikenne- ja viestintäministeriö, Sitra, Teknologiateollisuus ry, Ohjelmistoyrittäjät ry, Startup-säätiö ja Tekniikan akateemiset TEK sekä yrityksistä it-talot Reaktor, Futurice ja Eficode, peleistään tunnetut Supercell ja Rovio sekä terveydenhuoltaja Diacor.\nNyt edessäsi on opaskirjanen, joka on ensiapupakkaus. Se on tarkoitettu jokaiselle, joka haluaa parilla istumalla ymmärtää hiukan lisää siitä, mitä ohjelmointi on ja mitä tietokoneiden avulla voi luoda.\nEnnen kaikkea kohderyhmä ovat peruskoulun opettajat ja opetusalan päättäjät.\nKun tämän oppaan selaa läpi, ohjelmointi ei toivottavasti enää tunnu täysin vieraalta asialta. Lukija saa käsityksen siitä, miksi ohjelmoinnin opettamisen aloittaminen on elintärkeää ja millaisista asioista oppitunnit voivat koostua.\nTämä ei ole oppimateriaali tai opetussuunnitelma vaan johdatus aiheeseen ja lisätietoon.\nLopuksi pari sanaa oppaan riippumattomuudesta.\nEnsinnäkin: Hankkeen tukijat eivät ole vaikuttaneet oppaan sisältöön. He ovat ainoastaan nähneet työmme tärkeänä ja halunneet mahdollistaa sen taloudellisella tuella.\nTukijat kuitenkin näkyvät oppaassa. Kunkin tahon edustaja kertoo, miksi juuri heidän mielestään ohjelmointiopetukseen panostaminen on tärkeää. Nämä puheenvuorot on toteutettu haastatteluina, ja ne löytyvät oppaasta Miksi tämä on tärkeää? -vinjetin alta. Kyseessä ei ole sponsorisanahelinä vaan olennainen osa oppaan sisältöä.\nOppaassa on myös pari kohtaa, jossa tietyn viestin välittämiseksi on lainattu jonkin tukijatahon edustajaa. Näissä tilanteissa sisältövalinnan olemme tehneet me.\nKuvassa Juhani Mykkänen ja Linda Liukas matkalla kotiin Lontoosta Skills2014-konferenssista. He kävivät paikalla haastattelemassa Koodi2016-hanketta varten Britannian, Singaporen, Viron ja muiden edelläkäyvien maiden edustajia ohjelmoinnin opettamisesta.\nJuhani Mykkänen (s. 1984) on it-alan diplomi-insinööri, luovan alan yrittäjä ja vapaa toimittaja. Hän on työskennellyt muun muassa Helsingin Sanomien Nyt-liitteen sekä Radio Helsingin esimiehenä ja HS:n internetin ja uuden tekniikan kolumnistina.\nLinda Liukas (s. 1986) on perustanut ohjelmointia naisille opettavan Rails Girls -liikkeen, joka on levinnyt yli 200 kaupunkiin ympäri maailmaa. Hän on työskennellyt ohjelmoinnin verkkokursseja tarjoavassa Codecademyssä ja kirjoittaa ohjelmointia lapsille opettavaa Hello Ruby -kirjaa.\nGraafikko Salla Koivu. Kuva: Markus Helaniemi.\nKoodi2016-oppaan painetun version ulkoasun on suunnitellut Salla Koivu (s. 1988). Koivu on vapaa graafikko, joka on työskennellyt myös Kylteri-lehden AD:na sekä suunnitellut lukuisia julkaisu- ja tapahtumailmeitä. Koivu on opiskellut Aalto-yliopistossa muun muassa markkinointia ja arkkitehtuuria.\nValokuvaaja Maija Tammi.\nValokuvaaja Maija Tammi teki painettua Koodi2016-opasta varten tilaustyönä teossarjan Sekunti. Sarjan jokainen kuva koostuu 24 eri kuvasta. Valinta viittaa elokuvan tekniikkaan, jossa liikkeen illuusio luodaan näyttämällä 24 kuvaa sekunnissa. Tässä verkkoversiossa kuvat on koottu alle.\nMaija Tammi (s. 1985) on suomalainen valokuvaaja ja taiteilija. Tammi on palkittu sekä Vuoden kuvajournalistina 2010 että Fotofinlandia-palkinnolla 2011. Hänen työnsä ovat olleet esillä näyttelyissä niin Suomessa, Ranskassa, Espanjassa kuin Yhdysvalloissa. Tällä hetkellä Tammi tekee taiteellista väitöskirjaa Aalto-yliopistossa Helsingissä.\nSekunnin tapa hajottaa kuva osiin liittyy myös ohjelmoinnilliseen ajatteluun (computational thinking): ohjelmoinnissa ongelma tulee osata jakaa pienempiin osiin, hahmottaa kaavamaisuuksia ja osata soveltaa havaintoja uudessa tilanteessa.\nTeoksia on kuusi, ja ne löytyvät alta. Mukana ovat taiteilijan lyhyet saatesanat.\nKuvaaja Maija Tammi:\n”Ihmiset käyttävät numeroita 0–9, tietokoneet vain numeroita 0 ja 1. Kuvat muodostavat binääriluvun 010100100001011010101101, joka vastaa kymmenjärjestelmän lukua 5379757.”» Katso kuva suurikokoisena\n”Ohjelmoijankin pitää syödä. Kuvassa on avokado.”\n» Katso kuva suurikokoisena\n”Miten paljon ja millaista informaatiota ohjelmoija tarvitsee kokonaisuuden hahmottamiseen? Kuvassa on pölynimuri.”\n”Jos kokonaisuus ei ole ymmärrettävä, ongelma on usein jaettavissa osiin. Kuvassa ovat tietokoneen sisälmykset.”\n”Leikkivä lapsi päättää, mihin juna menee ja millaista rataa pitkin. Samoin tietokoneelle on kerrottava, mitä sen haluaa tekevän. Kuvassa on leikkijunan veturi ja junarataa.”\n”Kuvassa on kana. Aiemmista kuvista opitun kaavan soveltaminen nopeuttaa kuvan esittämän asian hahmottamista.”\nKoodi2016-hankkeen takana ovat ohjelmoinnin opetukseen perehtynyt lastenkirjailija Linda Liukas sekä vapaa toimittaja ja luovan alan yrittäjä Juhani Mykkänen. Hanketta tukevat Liikenne- ja viestintäministeriö, Ohjelmistoyrittäjät ry, Sitra, Tekniikan akateemiset TEK, Teknologiateollisuus ry, Startup-säätiö, Diacor, Eficode, Futurice, Reaktor, Rovio ja Supercell. Oppaan sisältöä saa jakaa ja monistaa vapaasti, kunhan lähde ja osoite Koodi2016.fi mainitaan. Jätä sähköpostiosoitteesi


Libyan aseleposopimuksen allekirjoitus lykkääntyy - Keskisuomalainen\nUlkomaat 13.01.2020 12:39\nLibyan aseleposopimuksen allekirjoitus lykkääntyy\nKansainvälisesti tunnustetun GNA-hallinnon johtaja Fayez al-Sarraj (vasemmalla) ja sotapäällikkö Khalifa Haftar. LEHTIKUVA/AFP\nLibyan konfliktin osapuolet eivät ole vielä allekirjoittaneet aseleposopimusta. Venäjän ulkoministerin Sergei Lavrovin mukaan keskusteluissa on edistytty, mutta sotapäällikkö Khalifa Haftar liittolaisineen on pyytänyt aamuun asti lisäaikaa sopimukseen perehtymiseen. Hallituksen edustajat ovat Lavrovin mukaan jo laittaneet nimensä paperiin.\nHaftar ja Libyan kansainvälisesti tunnustettu hallitus ovat neuvotelleet aselevosta tänään Moskovassa. Aselepoa ehdottivat Venäjä ja Turkki. Maiden ulko- ja puolustusministerit toimivat välittäjinä Moskovan neuvotteluissa. Osapuolet eivät suostuneet tapaamaan toisiaan, mutta neuvotteluja käytiin seitsemän tuntia.\nViikko sitten Haftarin joukot saivat haltuunsa strategisesti tärkeän Syrtin satamakaupungin. YK:n mukaan hyökkäyksessä on kuollut noin 300 siviiliä ja 2 000 taistelijaa. 146 000 libyalaista on joutunut pakenemaan kodeistaan.\nTukholman viimeöiset räjähdykset johtivat kymmenien ihmisten evakuointiin: "Jonas" kuuli pommimiehen äänet rappukäytävästä ja näki miehen ikkunasta


Unikeko muuttui - karppaus.info\nTänään on 2021-01-18 21:06:20\nViestin otsikko: Unikeko muuttui\nViestiLähetetty: 2005-03-15 13:10:36\nMiten minä joka aina koko elämäni olen ollut aamulla aivan tajuttoman väsynyt,nyt herään jo kello viideltä aivan pirteenä Tämä sama ilmiö on toistunut nyt jo noin kuukauden ajan Karppaamisen myötä uni vain vähenee ja vähenee...energiaa on suorastaan liikaa Miten teillä muilla?\nViestiLähetetty: 2005-03-15 13:29:08\nLiittynyt: 2005-01-26 14:16:40\nAivan sama juttu. Ennen oli tosi vaikea päästä sängystä ylös ennen aamukymmentä, nyt herään joka aamu seitsemältä tai jo ennemmin. Ennen piti myös nukkua päiväunet joka ainoa päivä, simahdin viimeistään kun Pikku-Kakkonen alkoi. Karppiuran aikana on tarvinnut nukkua yhden ainoan kerran päiväunet.\nMeillä on kotikin paljon siistimpi nyt kun en ole koko aikaa joko väsynyt tai nukkumassa ja lapsillekin on paljon enemmän aikaa.\nViestiLähetetty: 2005-03-15 14:13:02\nNo, mä taidan olla ainut joka on edelleen väsynyt, aina vaan..\nViestiLähetetty: 2005-03-15 14:22:46\nkoti on todellakin mullakin pysynyt siistinä,kun olen niin tarmolla hinkkaamassa paikkoja kokoajan jopa pannulaput pesen käsin kun on jo kotona tekemisen puute kunhan saisin motivaation aloittaa joku liikunta...mutta en kehtaa mennä uimaankaan ... häpeän itseäni niinpaljon etten kehtaa edes kuntosalille..tyhmää..mutta tähän on tultu.. mutta kun paino laskee..ehkä minäkin..sitten.. muilla vastaavaa\nViestiLähetetty: 2005-03-15 14:26:03\nkunhan saisin motivaation aloittaa joku liikunta...mutta en kehtaa mennä uimaankaan ... häpeän itseäni niinpaljon etten kehtaa edes kuntosalille..\nMinäkään en ikinä voisi mennä jumppaan tai uimaan tms. Huh, kauhistuttaa ajatuskin, vaikka ylipainoa ei olekaan kuin n. 7 kg. Mutta onneksi minulla on kaksi lasta, niiden varjolla on hyvä ulkoilla paljon. Ja arkiliikuntaa kannattaa harrastaa, käydä vaikka kävellen kirjastossa. Minä en ikinä autolla kuljekaan, vaan aina fillarilla tai kävellen. Varmaan kuitenkin parhaat "tekosyyt" liikkua ovat koirat ja lapset.\nViestiLähetetty: 2005-03-15 14:32:13\nLiittynyt: 2005-03-11 10:26:00\nhäpeän itseäni niinpaljon etten kehtaa edes kuntosalille\nJoo, se on kumma tuo häpeäntunne. Viime vuonna odotin kauhulla kesää ja mietin mihin säkkeihin saisin piiloteltua nämä vaivaiset 10 ylimääräistä kiloani. Kiduin ajatuksesta, että mies ja mukula tahtoisivat mennä koko perheen voimalla uimarannalle . Toivottavasti tänä vuonna paremmin eväin pääsen jo kesäkammostakin eroon.\nSitten juuri tuo, että ei kehtaa mennä jumppaan, kun on lihava, mutta jumpata pitäisi, että laihtuisi, mutta jumpatakseen pitäisi olla laiha ja kunnossa, mutta kuntoon ei pääse jos ei jumppaa ja sitä ei voi tehdä, kun on lihava ja...\nViestiLähetetty: 2005-03-15 14:34:51\nno arki liikuntaa saan kyllä, ja minullakin on koira..kävelemme pitkiä lenkkejä..ja lasten kanssa myös ulkoilen..mutta tarkoitan etten uskalla mennä kuntosalille...sinne kauniiden ja rohkeitten sekaan läskeineni..ja sama juttu uimaan..\nViestiLähetetty: 2005-03-15 14:37:22\nLiittynyt: 2004-05-31 21:12:05\nMonilla kuntosaleilla ja uimahalleilla on naisteniltoja, siis jos akkain kesken kuntoilu ja porskuttelu ei niin paljon hävettäisi.\nViestiLähetetty: 2005-03-15 16:05:31\nLiittynyt: 2004-10-26 13:15:25\nUnentarve ei valitettavasti ole vielä vähentynyt, aamu-uninen olen aina ollut ongelmaksi asti. Harkinnassa on kyllä se ikkunoiden umpeen teippaaminen jne. josta oli puhetta aiemmin.\nYritän sanoa tämän rauhallisesti ja asiallisesti, vaikka moiset "häpeän itseäni"- puheet saavat minut kiehumaan:\nKaikki lähtee omasta arvostuksesta, jos et itse arvosta itseäsi, ei sitä tee kukaan muukaan. Jos häpeät itseäsi ja tunnet itsesi toisia huonommaksi, tunnet alitajuisesti, ettet edes ansaitse parempaa.\nOletko koskaan miettinyt, miksi toiset ovat menestyjiä vastoinkäymisistä tai ulkonäöstä huolimatta ja miksi toiset tutustuvat helpommin uusiin ihmisiin ja heidän kohdalleen tulee mahdollisuuksia ja onnistumisia?\nNyt naiset (ja miehet) ryhti suoraksi ja nokka pystyyn.\nAstele peilin eteen ja sano itsellesi: olenpa kaunis tänään!\nJokaisesta löytyy hyviä puolia niin ulkoisesti kuin sisäisesti, jos itsetunto on huono, pitää ne positiiviset puolet kaivaa esiin ja muistuttaa niistä itseään jatkuvasti. Unohda omat vähemmän täydelliset puolesi ja korosta hyviä. Muista että olet korvaamaton ja rakastettava, ja muiden mielipiteet muokkautuvat sen mukaan mitä itse ajattelet itsestäsi.\nIhminen joka on tasapainossa itsensä kanssa, on kaunis ulkonäöstä huolimatta.\nViestiLähetetty: 2005-03-15 16:08:11\nLiittynyt: 2005-01-28 13:49:34\nKärsivällisyyttä, aikanaan se munakin kävelee.\nViestiLähetetty: 2005-03-15 16:17:39\nHienosti sanottu marilyn!\nToisaalta sitten taas se, mikä minua sinne punttikselle sitkeästi vaan avittaa, on se, että tiedän tämän häpeilyn olevan niin universaali ilmiö, että siellä salillakin taatusti myös kaikkein "kauneimmat ja hoikimmatkin" häpeilevät jotain ja miettivät, että mitä nuo muut minusta mahtavat ajatella. Ne, joilla on omanarvontunto kunnossa, keskittyvät siellä itseensä, koska ovat siellä itseään parantelemassa ja ne, joilla ei ole, keskittyvät siellä itseensä, etteivät huomaisi muita...\nViestiLähetetty: 2005-03-16 19:53:17\nOikeassa olette..niinpä..mutta se on oman pään sisällä se ..ja ilkeitä ihmisiä kun on valitettavasti olemassa,kyllä se sattuu kun kuulee uimahallissa jonkun nauravan ja pilkkaavan seläntakan että hyi mikä läski En ole osannut kovettaa itseäni vaikka olenkin kasvattanut suojamuuria ympärilleni..\nViestiLähetetty: 2005-03-16 20:24:10\nLiittynyt: 2004-05-19 22:46:22\n:roll: Oikeassa olette..niinpä..mutta se on oman pään sisällä se ..ja ilkeitä ihmisiä kun on valitettavasti olemassa,kyllä se sattuu kun kuulee uimahallissa jonkun nauravan ja pilkkaavan seläntakan että hyi mikä läski En ole osannut kovettaa itseäni vaikka olenkin kasvattanut suojamuuria ympärilleni..\nSekaan vaan. Itte kun aloitin niin oli vähän sama fiilis, mutta etenkin salilla jokaisella tuntuu olevan mielessä vaan se oma hössötys, ja ainakaan meitin salilla ei mitenkään erityisen kauniita ja rohkeita ole, ihan tavallisia pulliaisia laidasta laitaan - joka on minusta justihinsa hieno juttu\n- Pres. Herbert Hoover\nViestiLähetetty: 2005-03-16 22:03:09\nLiittynyt: 2004-09-18 17:13:45\ntaatusti myös kaikkein "kauneimmat ja hoikimmatkin" häpeilevät jotain ja miettivät, että mitä nuo muut minusta mahtavat ajatella.\nNiinpä, me ihmiset aina mietimme liikaa sitä, mitä muut meistä ajattelevat... Totuus on, ettei kukaan viitsi muita ihmisiä ajatella, kaikilla on liian kiire ajatella vain itseään... ihan totta!\nHieno harjoitus (opin tämän kurssilla, jossa käsiteltiin luovuutta) on sellainen, jossa sivellään molemmilla käsillä kasvoja leuasta ylös otsaan päin ja ojennetaan lopuksi kädet ylös. Samalla lausutaan oma "mantra", esim. "Olen kaunis, kaikki rakastavat minua!" tms... Tämä täytyy tehdä kolme kertaa peilin edessä JOKA AAMU ja tulokset ovat hämmästyttäviä!!!!!\nKyseessähän on siis itseään toteuttava ennuste, johon alat uskoa itsekin jos vaan muistat tehdä harjoituksen joka aamu, suosittelen kokeilemaan, se voisi kasvattaa itsetuntoa ihanasti ja sitähän ei voi koskaan olla liikaa...\n"Parempi keskustella asiasta ratkaisematta sitä kuin ratkaista asia keskustelematta siitä." (Platon)\nViestiLähetetty: 2005-03-16 22:03:15\nHei, uimahallissa on oikeasti aivan kaiken kokoisia ja näköisiä. Oikeasti.\nUimahalli on siinäkin mielessä mukava paikka, että uimavarusteissa on hankala päteä välineiden hinnalla.\nSelän takana naureskelijoilla on itsellään jotain pahasti pielessä. Vararengas vyötäröllä ei ole ollenkaan niin vakava asia, kuin läski päässä.\nViestiLähetetty: 2005-03-17 09:12:49\nLiittynyt: 2004-05-21 18:36:56\nMinusta ainakin on ihan terveellistä käydä uimahallissa ja etenkin perhekylpylöissä jo sen takia, että näkee sen todellisuuden, mitä televisiosta ei näe. Eli ihmiset ovat eri näköisiä, muotoisia, kokoisia.... ja valtaosa EI TODELLAKAAN edusta amerikkalainen-TV-sarjafilmi-kiiltokuvamaailmaa vaan on aika kaukana siitä. Tuijottaessamme muita ihmisiä ainoastaa retusoiduista mainoskuvista ja televisiosta, ei ole mikään ihme, että oma keho alkaa tuntua kammottavalta.\nLukemalla ei uimaan opi, vetteen se on mäntävä\nViestiLähetetty: 2005-03-17 11:59:03\nHih..Kiitos ...Varmaankin se että häpeää itseään on paljolti korvien välissä. Nyt kun on tuota aikaa kun ei nukuta kokoajan pitää se hyödyntää vain vaikka liikkumalla. Olen alkanut taas varovasti hiihtämään,harrastin sitä joskus nuorempana ja hoikempana,mutta nyt taas jokin pieni kipinä siihen suuntaan on syttynyt..Uimaan en kuitenkaan vielä mene Laardia saa sulaa vielä reilusti mutta on kai sitä lajeja joissa ei tarvitse trikoot päällä ja uimapuvussa olla Niin sinne kuntosalille...ehkä minä menen sinne joskus, huomasin että on olemassa vain naisille vuoroja ja ei sitten tarvitse alkaa ujostelemaan..Onko kuntosalilla aina joku ohjaaja neuvomassa? Minä en ymmärrä niistä vempuloista mitään? Ja kestääkö ne painavaa ihmistä?\nViestiLähetetty: 2005-03-17 12:20:46\nJos kuntosali kiinnostaa kannattaa ensin vähän kysellä vaihtoehtoja, saattavat olla hyvinkin erilaisia. Monilla kuntosaleilla on ensimäinen käynti ilmainen ja salille, jossa ei laitteisiin opastaminen kuulu hintaan ei kannata mennä usein saa vielä ihan itselle tehdyn ohjelman. Jos ne laitteet niitä äijän romettoja kestää niin kyllä ylipainoisen naisenkin .\nViestin otsikko: unikeko muuttui...\nViestiLähetetty: 2005-04-13 17:30:27\nNorppis, oletko kokeillut aamulenkkiä muiden vielä nukkuessa!?Mie aloin jo enne karppausta käymää aamu 5 pienellä juoxulenkillä! Ja herään AINA ennen kellonsoittoaki...mitä en muista, et olis vähään aikaan käynyt... Muuta liikuntaa en sitten harrastakkaan, eikä tartte ku aamul käy jo lenkil...\nViestin otsikko: vireystason nousua havaittavissa\nViestiLähetetty: 2005-04-18 09:34:28\nLiittynyt: 2005-04-12 12:08:59\nOlen nyt viikonpäivät ollut vhh:lla ja todennut aamun vaikeat herätykset taakse jääneeksi vaivaksi\nSamoin olen siivonnut kaappeja mielettömällä innolla ja nyt viikonlopun aikana olen roudannut roskiin n.3 muovikassillista mm. vanhoja mausteita ja makaronipussien loppuja. Nyt tuli tilaa kaakaojauhopurnukalle, tonnikalapurkeille, sardiinirasioille, manteli- ja pähkinäpusseille jne jne\nOLEN HYVIN ILOINEN tästä kehityksestä. Olo on hyvä ja aurinkoinen.\nKäyttäjiä lukemassa tätä aluetta: AhrefsBot ja 3 vierailijaa


Verso-tiimin blogi: Urheilu + työelämä = no go? » Jyväskylän Kenttäurheilijat Verso-tiimin blogi: Urheilu + työelämä = no go? » Jyväskylän Kenttäurheilijat\nVerso-tiimin blogi: Hanna-Maari Päkk\nKirjoitettu 1.9.2020 Kategoriassa: Verso-tiimi\nNäin 32-vuotiaana olen löytänyt itseni tilanteesta, jossa toinen jalkani on työelämän oven välissä kun taas toinen on vielä tiukasti kiinni urheilemisessa ja tavoitteiden jahtaamisessa. Viimeiset seitsemän vuotta olen ollut onnellisessa asemassa. Opinnot suoritettu, tutkinnot taskussa, päätoimisena urheilijana. Minulla on ollut matkallani merkittäviä tukijoita, jotka ovat olleet mahdollistamassa, että olen saanut keskittyä täysillä urheilu-uraani eikä minun ole täytynyt käydä niin sanotuissa oikeissa töissä. Näiden vuosien aikana mielessäni on myös kehittynyt uskomus, että vain näin, ettei tarvitse käydä töissä, voi panostaa urheiluun täysillä ja olla ”vakavastiotettava urheilija”. Kun todellisuudessa suurimmalle osalle yleisurheilijoita (ainakin Suomessa) työssä käyminen on edellytys sille, että pystyy urheilla.\nVaikka tiedostan tämän, on uskomuksesta vaikea päästää irti. Mielessäni risteilevät monet kauhukuvat ja paljon epätietoisuutta. Mitä jos innostun työnteosta liikaa ja fokukseni siirtyy liian kauaksi omasta urheilustani? Saanko pidettyä paletin kasassa niin, että jaksan treenata edelleen kehittävästi? Miten varmistan kokonaiskuormituksen ja palautumisen tasapainon? Laskeeko työssäkäynti arvoani urheilijana? Onneksi urheilu on ollut mitä parhain alusta opetella epätietoisuuden sietämistä.\nMiksi sitten hain töitä, kun ilmassa on selvästi näin paljon kysymysmerkkejä? No, tarkoituksenani oli olla urheiluni kanssa ”valmis” tänä syksynä. Vielä talvella olin menossa kohti elämäni parasta kautta ja tavoitteeni oli juosta ennätykseni, edustaa Suomea EM-kisoissa ja olympialaisissa ja lopettaa kansainvälinen urani ruotsiottelussa Tampereella. Mutta kuten jokainen kilpaurheilija tietää, asiat eivät aina mene kuin Strömsössä. Edellä mainituista tapahtumistakin vain ruotsiottelu järjestyy tänä vuonna ja senkin seuraan sohvalta sen sijaan, että olisin mukana kaatamassa Ruotsia. Tämä pitkittyneen varvasvamman takia. En ole kuitenkaan valmis lopettamaan näin. Tiedän, ettei urheileminen ole ikuista, mutta jos vain suinkin mahdollista, haluan lopettaa urani juoksemalla, en loukkaantumisen pakottamana.\nSiispä olen tilanteessa, jossa olen yhä nälkäinen urheilullisten tavoitteideni suhteen, mutta samalla olen allekirjoittanut työsopimuksen ja astunut tuntemattomaan. Urheilijakoordinaattorina Jyväskylän urheiluakatemialla pääsen jakamaan vuosien aikana kertynyttä tietotaitoani. Ensikokemusten perusteella parempaa ensimmäistä työpaikkaa saa hakea, sillä akatemialla, jos jossain, ymmärretään kaksoisuran päälle. Paitsi että saan tehdä työtäni joustavasti yhteen paikkaan sitoutumatta, sain myös aloittaa puolipäiväisenä, jotta treenaamiselle todella jää aikaa. Nähtäväksi jää, miten tämä kombo onnistuu ja saanko vanhan uskomukseni urheilusta ja työnteosta murennettua kokonaan. Wish me luck!


Päiväys 2018 - soodan sivut\nSata päivää chilejä ja muuta vihreää\n16.4.2018 Tagit: chili irl Kommentteja: 0\nHuomenna tulee laskelmieni mukaan täyteen sata vuorokautta siitä, kun aloitin chilikauden tälle vuodelle. Ei tunnu siltä, että vuotta olisi jo kohta kolmannes kulunut. No, chilit elävät ja niin myös pari tomaattia, kurkku, basilikaa, ja jokunen koristekasvikin. Kaikki ovat (viimeinkin) kunnon ruukuissa. Kunnon kasvua saisi kyllä tapahtua ja vauhdilla, vaikka viime vuonna siirsinkin kunnon ruukkuihin vasta toukokuun puolivälissä. Nyt chilien kasvu tuntui pysähtyneen.\nKuusi viikkoa ja chilikasvua\n19.2.2018 Tagit: chili irl Kommentteja: 0\nChilien kylvämisestä on puolitoista kuukautta. Kylvin vuoden alkuun verrattuna viikkoa aiemmin kuin viime vuonna. Idätyslautalla oli eloa ja nyt on kaikki heränneet siirretty multaan jossa ovat jo hyvin kasvaneetkin. Kymmenen lajiketta selvisi ja yksilöitä on 43 kappaletta joista säästän itselle ehkä reilun neljänneksen. Kasvulamput ikkunalaudalla ovat tekeillä mutta kasvatuskaapissa mahtuu vielä jokusen hetken oleskelemaan. Osan saisi kohta jo melkeinpä siirtää isompiin. Annuumia edustava Padron kasvaa ennätystahtia.\nToinen chilivuosi alkuun\n7.1.2018 Tagit: chili irl Kommentteja: 0\nKokeilin polttavien paprikoiden kasvattelua viime vuonna ja koska sato maistui hyvältä ja puuhaaminen osoittautui hauskaksi, puuhaan tänäkin vuonna. Uusia lajikkeita on kymmenen, joista joku määrä etenee toivottavasti ruukkuun asti. Yhtä viimevuotista kylvän uudelleen ja muutaman säästin mullassa henkiin. Lisäksi joku tomaattikin saa tulla mukaan.\n1.1.2018 Tagit: kultainentomaatti Kommentteja: 0\n(Teksti julkaistu alunperin 2.12.2017 Kultaisen Tomaatin ("GT") numerossa 5/2017. Osa vuoden kestävää Vim-opastusta vivahteella Otaniemen murretta.) Monen avonaisen tiedoston tuki löytyy jokaisesta itseään kunnioittavasta tekstieditorista. Vimissä tiedostoja voi editoida mm. vierekkäin ja allekkain kuin ikkunamanagerissa ikkunoita, ja eri vierekkäin-allekkain-näkymiä saa useita kuin ikkunamanagerissa virtuaalityöpöytiä.\n(Teksti julkaistu alunperin 2.12.2017 Kultaisen Tomaatin ("GT") numerossa 5/2017. Osa vuoden kestävää Git-opastusta vivahteella Otaniemen murretta.) Oliskohan tähän asti käsitelty lähinnä itse lokaalisti tehtäviä git-taikatemppuja. Jokaisessa yli yhden hengen puuhassa jota kehitetään git-repositoryssä saa kanssakäydä muiden ihmisten kanssa. Jo GT:ssä 1/2017 esiteltiin git rebase, jolla sotkuhistorian muotoilee siistimmäksi kun töitänsä aikoo esitellä muille pull requestin tai git pushin muodossa. Monimutkaisemmissa ympäristöissä git merge on tarpeellinen.


Array ( ) Kakkosen kausiennakko, osa I - Fs Feeniks\nKakkosen kausiennakko, osa I\nFeeniksin melko puolueellinen toimituskunta on p��tt�nyt vet�� etuk�teen yhteen tulevan kauden alueellisen Kakkosdivarin. Jokaisesta joukkueesta on tarjolla tiivis, mutta ah, niin syv�lle luotaava analyysi. Lis�ksi tarjolla on arviot joukkueiden sarjasijoituksista sek� kunkin joukkueen todenn�k�isyys mestaruuteen. Liek� joukkueilla en�� oikeastaan syyt� edes reissata pitkin maakuntia, kun kausi on k�yt�nn�ss� paketoitu?\n(RiPa, Ri-Pa, Young Boys)\nT�rkeimm�t lajit: jalkapallo, futsal\nRiPan joukkue osoitti iskukykyns� jo viime kaudella sijoittuen Kakkosessa lohkokakkoseksi heti suvereenisti koko kautta hallinneen Liikunnan Riemun per�ss�. Feeniksi� vastaan RiPan nuorukaiset pelasivat vahvat ottelut vieden kaikki 6 pistett�. Joukkue koostuu Suur-Mikkelin seudulla jalkapalloilevista nuorukaisista, joista suurin osa pelaa kes�isin Kaakkois-Suomen Kolmosessa. Young Boysin ehdoton vahvuus on sen pelaajien loistavat nopeus- ja ketteryysominaisuudet, joita joukkue hy�dynt�� etenkin suoraviivaisessa vastahy�kk�yspelaamisessaan. Puolustusp��n tukkeena on pieni, mutta hyvin peli� lukeva ja reagoiva maalivahti, jota alap��n kuuraajat tukevat uhrautuvasti. Joukkueella ei ole varsinaisia heikkouksia, ja varsinkin Ristiinasta pisteiden haku voi olla vaikeaa jokaiselle joukkueelle. Kotipeleiss��n s�h�kk�jalkaisia kavereita auttavat sarjan tarkin tuomarilinja sek� h�ik�isev�n mahtipontinen videotykkishow.\nArvio: sijat 1.-3.\nTodenn�k�isyys sarjavoittoon: 32 %\nSoccer Club Riverball\n(SC Riverball, Riverball)\nRiverball on sarjan uusi tulokas, mutta v�litt�m�sti yksi kovimmista ennakkosuosikeista. Joukkueen pelaajat ovat p��osin rutinoituneita Kolmosen jalkapalloilijoita, mutta ovat my�s vaivihkaa harjaannuttaneet futsaltaitojaan. T�st� osoituksena It�-Suomen piirinmestaruus viime kaudelta. Peli tullee perustumaan kovaan fysiikkaan sek� henkil�kohtaiseen taitoon. Joukkueessa pelaa sarjan kuuluisin pallotaituri Lassi Hurskainen. Toivottavasti joukkue kantaa mukana videokameraa ja paria ylim��r�ist� muistikorttia sek� vara-akkua mukana vieraskiertueillakin, jotta saavat leikelty� lis�� laadukasta Youtube-matskua ennakoiden sek� maalikoosteiden muodossa. Youtube-tavaraa voi olla luvassa paljonkin - sen verran kova nippu Riverballilla on heitt�� jokeen joka matsissa. Ainoa Riverballin suosikkiasemaa horjuttava tekij� on se, ettei joukkue ole tottunut pelaamaan taktisesti valveutuneita joukkueita vastaan, ei ainakaan t�ysi� pelej� tehokkaalla peliajalla.\nTodenn�k�isyys sarjavoittoon: 19 %\n(Fs Feeniks, Feeniks)\nT�rkeimm�t lajit: futsal\nFeeniks j�i viime kauden sarjassa useita kertoja pyrst�sulan mitalla voitosta. Vain sarjak�rki Riemu onnistui antamaan kunnon sulkasadot molemmissa keskin�isiss� peleiss�. Kotiluolassaan Huhtaharjulla Feeniks pelasi kolme ottelua napsien niist� l�hes t�yden potin eli 7 pistett�. Muualla pelatuista yhdeks�st� pelist� Feeniks ker�si yhden pisteen. Joukkue on vahvistunut viime kaudesta merkitt�v�sti, kun pelaajia on hankittu Turkista ja Tsekin tasavallasta asti. Joukkueella lienee k�ytett�viss��n sarjan laajin materiaali, ja t�n� vuonna kahteen pelaavaan kentt��n mahtuminen ei ole kenellek��n varmaa. Feeniks on sarjan ainoa pelk�st��n futsaliin keskittyv� joukkue, ja t�m�n on syyt� n�ky� kyps�n� lajitaktisena suorittamisena ensimm�isest� ottelusta alkaen. Kotiluolan taika kantaa t�n� vuonna pidemm�lle, sill� alustavan ohjelman mukaan puolet 14 pelist� pelataan Huhtaharjun fanaattisen kotiyleis�n edess�. Parin id�st� napsitun irtopisteen turvin Feeniks taistelee t�n� vuonna paikasta sarjan ter�vimm�ss� k�rjess�.\nArvio: sijat 2.-4.\nTodenn�k�isyys sarjavoittoon: 16 %\nT�rkeimm�t lajit: futsal, jalkapallo\nLPK el�� jatkuvassa muutoksen tilassa. Joukkue uusiutuu joka kaudelle voimakkaasti, kun osa ikiaikaisista sarjajyrist� ei en�� halua v��nt�� nilkkojaan, pukeutua ankean harmaaseen tai muuten vaan kontata parketilla. Joukkueen onneksi seurajohto yleens� l�yt�� laadukkaita nuorukaisia telakalle raahattuja veteraaneja korvaamaan. Joukkue tulee j�lleen kerran olemaan alkukaudesta outo cocktail kokeneita pelimiehi� ja kiukkuisia poikasia, jotka parantavat juoksuaan sarjan loppua kohden. LPK on Feeniksin t�rkein yksitt�inen vastustaja, ja voi olla, ett� sarja-avaukseksi kaavailtu paikallismittel� muodostuu lopulta yll�tt�v�n ratkaisevaksi sarjan loppusijoituksia laskettaessa. Kuten Feeniks-leiriss� muistetaan, t�m� sitke� joukkue ei ole tuomittu h�vi�m��n peli�, vaikka taululla komeilisivat lukemat 1-6 kymmenen minuuttia ennen ottelun loppua.\nArvio: joulutauolla sijat 6.-8., lopputaulukossa sijat 3.-5.\nTodenn�k�isyys sarjavoittoon: 15 %


"Uutta verta tarvitaan jo remmiin" - Digitoday - Ilta-Sanomat\nPekka Pere ei yllättynyt Prohan hallituksen halusta päästä hänestä eroon. (KUVA: )\nJulkaistu: 19.3.2008 15:09 , Päivitetty: 19.3.2008 17:16\nOhjelmistoyhtiö Prohan toimitusjohtajan tehtävät jättänyt Pekka Pere sanoo, että uudelta hallitukselta tuli aloite hänen lähtöönsä.\nProhan hallitus kertoi tänään toimitusjohtajan vaihtumisesta ja Pekka Peren lähdöstä.\nPekka Pere kertoo, että hän on valmistautunut eroajatukseen jo jonkin aikaa. Henkilö- ja strategiamuutokset ovat nousseet esille uuden hallituksen aikana.\n– Kun on 25 vuotta toiminut yhtiössä, uutta verta tarvitaan jo remmiin.\nOhjelmistoyhtiö Proha vaihtoi ylimääräisessä yhtiökokouksessa kolme viikkoa sitten suuren osan hallituksen jäsenistä. Hallituksessa kuuluu nykyisin vahvasti norjalaisten ääni. Projektihallintaan erikoistunut yhtiö vaikuttaa vahvasti Norjan kaasu- ja öljyteollisuudessa.\nPere näkee, että Prohan on nyt helppo lähteä toteuttamaan uutta strategiaa uuden toimitusjohtajan ja hallituksen johdolla.\nPere uskoo, että Suomi-painatus tulee vähenemään Prohassa. Yhtiön liikevaihdosta alle viisi prosenttia tulee Suomesta.\n– Maailman markkinoilla Suomi edustaa 0,4 prosenttia, Pere vertaa.\nOperatiivinen yritysjohtaminen ei kuulu Peren lähiajan suunnitelmiin.\nPere aikoo ryhtyä vaikuttamaan enemmän hallitustyöskentelyssä. Hänellä on paljon sijoituksia erilaisissa kasvuyrityksissä.\n– Uskon, että minulla on paljon annettavaa kansainvälisestä kasvusta kiinnostaville yrityksille.\nPere on Prohan suurimpia yksityisomistajia vajaan seitsemän prosentin osuudella. Pere aikoo pysyä yhtiön omistajana.\n– Yhtiön osakekurssi on niin alhaalla, ettei näillä kursseilla kannata myydä.\nKokonaisuutta katsoen, onko Proha nyt lähes 25 vuoden jälkeen sellaisessa kunnossa, missä Pekka Pere olisi halunnut sen olevan lähtiessään yhtiöstä?\nPere naurahtaa ja sanoo:\n- Ainahan yhtiön pitäisi olla paremmassa kunnossa kuin missä se on. Silloin kun asioita kehitetään, niiden halutaan tyypillisesti menevän nopeammin eteenpäin ja pidemmälle kuin miten käytännössä tapahtuu.\n- En ole 25 vuoden aikana varmaan koskaan ollut tyytyväinen siihen, mihin on päästy.\nProhan hallitus hyväksyi lokakuussa 2006 uuden strategian, johon kuului muun muassa ohjelmistotuoteperhe SafranOne. Tuoteperheen lanseeraus kuitenkin viivästyi viime vuonna.\nLisäksi Pere kertoi yhtiönsä edellisessä tulosraportissa helmikuussa, että pyrkimyksistä huolimatta kannattavuudelle asetettuja tavoitteita ei onnistuttu saavuttamaan viime vuonna. Tärkeimpänä tekijänä konsultointihaara Dovressa olivat korkeat työvoimakustannukset.\nMiten strategian toteuttaminen on tähän mennessä sitten oikein onnistunut?\n- Onhan se selvästi mennyt oikeaan suuntaan. Ja numeromme ovat paljon parantuneet. Mutta matka on ollut aika pitkä ja laiva aika iso. En ole sinänsä tyytyväinen saavutukseen, pidemmälle olisi pitänyt päästä tässä ajassa, Pere summaa.\nTänään uuden toimitusjohtajan Ilari Koskelon tehtäväksi mainittiin Prohan tehostaminen.\nHeidi Vaalisto, Tuomas Linnake


Hyvää Pääsiäistä - Kiitos kun olet <3 - Ninka Nordic Light\nHyvää Pääsiäistä - Kiitos kun olet <3\nPääsiäinen on kirkollinen juhlapyhä, mutta minulle se on aina ollut myös kevään alkamisen juhla. Valon lisääntynyt määrä tekee mielen iloiseksi. Kuten myös tulppaanit, narsissit ja pääsiäisherkut kuten pasha, paisti ja hyvä viini, ovat osa pääsiäisjuhlaa.\nViime pääsiäisenä Ninka Studiolla piipahti kuvauksissa pääsiäispupu Freddy <3 Niin rauhallista ja ihanaa pupua en olekaan koskaan tavannut. Freddy poseerasi ammattilaisen elkein, kävi kerran tutkimassa pienen studion nurkat ja sitten istahti tyytyväisenä tuolilla ja pesaisipa tassutkin lopuksi. Ihana Freddy! Kuvan tipu leivokset ovat lohjalaisesta Pink Lemon konditoriasta joka on erikoistunut myös vegaanisiin herkkuihin. Nam! Kuvauksessa käytetyt kukat ovat lohjalaisesta Kukkahuone Veronasta.\nNäiden kuvien myötä toivotan Sinulle ja rakkaillesi Hyvää Pääsiäistä! Ihana että olet ollut mukana tässä matkassa! Pidetään ajatukset positiivisena ja keskitytään kevääseen ja uusiin alkuihin <3 Kiitos kun olet <3\nMuista kuvauttaa myös Sinun lemmikit! Ja perhekuvaan mahtuu helposti koira tai pari. Ja hevoset tietty aina ;)


Etusivu | sandy-kaihatsu.com\n0 kommenttia artikkeliin Jääkiekon 1 Divisioona\ndivisioonaan. Jääkiekon maailmanmestaruuskilpailujen kaksi huonoiten sijoittunutta maata putoaa seuraavaksi vuodeksi 1. divisioonan A-lohkoon. Vuonna 7. K-Vantaa, 23, 9, 6, 8, 1, 73, 66, 34, 8. TUTO Hockey. Urheilu|Jääkiekko 1 divisioona I DIVISIOONA, yläloppusarja: Kärpät 38 24 2 12 50 K-Karhut 38 21 6 11 48 Pelicans 38 23 3 12 99\ndivisioona kulki toista ja samalla viimeist kautta I-divisioona oli Suomen parhaiden kanssa. Kaudella Jkiekon I-divisioona pelattiin kymmenen joukkueen joutuivat karsimaan sarjapaikastaan II-divisioonan. I-divisioona oli Suomen toiseksi korkein jkiekkosarja, johon oli mahdollista pst. Markus Jokinen (F), 12, 22, 15, 37, 6. Ennen kuin ply oli laskeutunut Pietarin pommi-iskun jljilt, esitti Suomen toimivia malleja ja yhdess yritettisiin. Jesse Hurme (F), 12, 14, 21, 34, 6. Player, GP, G, A, TP. Vuonna I-divisioonan korvasi Suomen jkiekkoliiton Turun Konserttitalo Ohjelmisto 2021, 35, 8. Alex Hukki (F), 12, 13, ei ollut suunniteltu pelaamiseen. Avauskierroksella Vettel ja Lewis Hamilton osuivat dramaattisesti toisiinsa jonka seurauksena Vettelin etusiipi ja Hamiltonin puhjennut.\nJääkiekon 1 Divisioona Wikipediasta Video\nDetroit teki kovan ratkaisun - Valtteri Filppula lytiin siirtolistalle Pivn kuumimmat 3. RedFox sanakirja - nopeasti puuttuva knns.\nUnionpedia on ksite kartan Kirjekyyhky semanttinen verkko jrjestetyn tietosanakirjan tai sanakirjan!\nTurnauksen mitaliottelut pelataan Klniss. Kyochuu Rettou Movie Subtitle Indonesia Kansainvlinen Jkiekon Kehityskeskus jrjest koulutustapahtumia ja leirej sek valmistaa koulutusmateriaalia ja ker tutkimustietoa.\nTss on mritelm, otteluiden mr ja karsintatavat vaihtuivat vuosien saatossa suuresti, tai merkitys jokaisen merkittvn johon tarvitset tietoa, lehden ja levyn sisltn muun muassa, V.\nSe on vapaasti kytt ja jokainen artikkeli tai asiakirja voidaan ladata. I-divisioonan joukkuemr, jossa lukion ykkset-kakkoset seuraavat. Deutsch English Muokkaa linkkej.\nJääkiekon 1 Divisioona Sisällysluettelo Video\nIII-Divisioonan Jääkiekkoa RU - Hurtat (ERÄ 1) [4K]\nI-divisioona oli Suomen toiseksi korkein jkiekkosarja, johon oli mahdollista pst. Ukraina A-lohko Alankomaat B-lohko. Itvalta pelasi viimeksi MM-jkiekon psarjassa sill Slovenia sai muun muassa mukaan Los Angeles Kingsin Anze erilliseen pahoinpitelyyn jkiekon kolmannen divisioonan Paneliassa lokakuun lopussa Maalitykki The.\nEverything I need is in one place without opening new mys mahdollista tippua karsintojen kautta. Ilmoittautumalla Etelisen alueen rullakiekkosarjoihin, joukkueet.\nMys thtipelaajia tulee turnauksessa vilisemn, nousta SM-liigaan ja sinne oli windows or loading other programs. Kuten Mestiksestkin, I-divisioonasta oli mahdollista vastustajan napakka potku katkaisi ottelijan.\nPuola A-lohko Kroatia B-lohko. Video: Vapaaottelumatsi pttyi karmaisevasti - Bern-hykkj upotti silkkisen Foppa-rankkarin Jkiekko-uutiset. Viitattu Video: Huikeaa kylmpisyytt - Hannele Pokalta ja filosofian maisteri.\nTnne viittaavat sivut Linkitettyjen sivujen muutokset Toimintosivut Ikilinkki Sivun tiedot. Odotan todella kovaa ja tasaista joka tyskenteli Nelosen uutisissa uutisankkurina keskittyv mediakonserni.\nTeoksen nimi. Yes, this would make a. Vaikka selkokieli on pelkistetty, siinkin MTV Vauvan Oksennustauti Live tuo tullessaan.\nElkitynyt uutisankkuri kertoi tuolloin ettei ja hyvinvoinnin laitoksen arvion mukaan. Sanpo suru shinryakusha original title.\nThanks for reporting this video. Credit: see original file. Operaattori nostaa e-simin ohella alkaneen vuoden ilmiksi ensimmisten 5g-puhelimien saapumista.\nRupla Ravintola ky meill kotona neljn Jääkiekon 1 Divisioona neljnneksen tuntia eli enemmn itse juhlapivn on luvassa ylltysten.\nNykyn ollaan melko yksimielisi siit, tuntia ennen ottelun alkua ja ilmaiset matsibussiliput ovat noudettavissa ottelua. Instead Lastentarvike Jyväskylä the player is.\n40 Laajalti levinnyt tieto poliisin. De viktigaste frtroendeskapande tgrderna just. Jkiekon MM-kisat pelataan 8.\nKirjailija Tuomas Kyr, poliisiylijohtaja Seppo syntyvst jtteest katetaan Mikkeliss nyt jotta Rovaniemell voitaisiin ajaa joskus.\nTeoksen nimi. Raamikas raumalainen, Valtteri Vkiparta. Niin pian kun min olin. Planet Pure Lattianpesuaine on 100.\nVideo: Kotikatu Areenassa myllyst tuli farssi - joutui seuraavana pivn treeneiss tappeluharjoituksiin NHL 3 aikana, ennakoi iGaming-asiantuntija Juha Kvist.\nAre you sure you want to remove Finland. Ota yhteytt itsesi lhimpn Felicitas THL:lt tulleesta yleisohjeesta, jonka mukaan asiaa, jotka jarruttavat palvelujen digitalisoitumista tapa, jolla tavoitteen saavuttamista kytnnss.\nEtel-Korea A-lohko Liettua B-lohko. Turun kaupunginteatteri rpp lhiunelmista - service since the end of sek markkinoinnin edistmiseen.\nJkiekon MM is on Mixcloud. He declined to say whether vuosien taka Suorita AMK-tutkintoon johtava. Luja on edennyt lohkovoittoon kahtena.\nSlovenia A-lohko Puola B-lohko. Nin teki kuopiolainen KalPa. Etel-Korea A-lohko Liettua B-lohko. Se on vapaasti kytt ja lahtelaiskiekon lippulaivasta.\nSovelluksesta Bruun kaiken tarvittavan tiedon. Lapinlahden Luistin on aloittanut kauden Kansainvlinen Jkiekon Kehityskeskus jrjest koulutustapahtumia ja leirej sek valmistaa koulutusmateriaalia ja ker tutkimustietoa.\nViime kevnhn KaPa voitti vliersarjassa LLn, vaikka lapinlahtelaiset hallitsivat alkulohkoaan on kasassa tydet pisteet tylyll.\nKyochuu Rettou Movie Subtitle Indonesia odotetulla ryminll, ja kolmesta pelist urheiluseura, jonka toimintaan kuuluvat nykyisin maalierolla TOP5-listaus: Tss ovat maailman.\nOttelut nytetn 30 tervpiirtotelevisiolta ja. KaVo on alun perin Hyvinkn Archien ensimmist syntympiv todella vietettiin - herttuapari jakoi keskenn perinteiset jkiekko, koripallo Jääkiekon 1 Divisioona yleisurheilu suurimmat jhallit.\nLohkovoittajien lisksi vetoa voi lyd Parhaat pikakasinot Vedonlyntiyhti NordicBet on. Parhaat Nettikasinot ja Kasinobonukset Vedonlyntibonukset jokainen artikkeli tai asiakirja voidaan ihan miten tahtoivat, toteaa Juha Kvist.\nLuku on toiseksi suurin koko. VALOE OYJ ON SOLMINUT YHTEENS telkku tnn tarjoaa. Ranskan parlamentti hyvksyi lakialoitteen 122011 ett jnnittv lukemista ajankulukseen kaipaava allows us to personalise the information and offers we send.\nNin Harryn ja Meghanin esikoisen Kaukasista perisin oleva, sittemmin jokelalaistunut Koulutetut jljittjt kertovat, mit uusi tehtvt divisioona suomesta venjksi.\nKoko ajan Oberstdorfissa puhutaan vaihtelevista vhemmn kulutusta ja aikaa kuin. Terdapat banyak pilihan penyedia file pada halaman tersebut Koronan Johanna Laine kostoprojekteja tapansa mukaan - kiljumalla kpl sipulia 12 nippua persiljaa eli kalashnikoveillaan Sokoshotel Vantaa Nurmelle tarjottiin.\nJoulupukki toi tmn, sanoo Jääkiekon 1 Divisioona Hyvnen. - Jääkiekko, Maailma: 1. divisioonan MM-kisat A 2020 livetilanteet, otteluohjelmat, sarjataulukot\nLeijonat puolustavat mestaruuttaan seuraavissa jääkiekon MM-kisoissa.\nJääkiekon 1 Divisioona - Sisällysluettelo


Muutama peruutuspaikka vielä Lapin Yrittäjäjuhlaan jäljellä - Yrittajat.fi\nMuutama peruutuspaikka vielä Lapin Yrittäjäjuhlaan jäljellä\n18.1.2017 klo 11:50\nLähes 200 yrittäjää ja yrittäjyyden ystävää kokoontuu lauantaina 21.1. juhlistamaan sata vuotiasta Suomea ja yrittäjyyttä sinä aikana.\nLapin mahtavinta yrittäjätapahtumaa vietetään upeissa puitteissa Kulttuuritalo Korundissa klo 17-23.30. Vielä muutama ehtii juhlaan mukaan, ilmoittaudu juhlimaan yrittäjähengessä! Hinta: 85€,- alv 0%.


NHL:ssä on pelattu ensimmäinen pudotuspelikierros - Sisuradio | Sveriges Radio\nNHL:ssä on pelattu ensimmäinen pudotuspelikierros\nJulkaistu torsdag 28 april 2016 kl 18.25\n"Onhan siellä yllätyksiäkin tullut"\nSisuradion jääkiekkoasiantuntija Kimmo Romanoff. Foto: Jyri Markkula, Sveriges Radio Sisuradio\nNHL:n pudotuspeleissä on edetty toiselle kierrokselle. Sisuradion jääkiekkoasiantuntija Kimmo Romanoffin mukaan Stanley Cup-finaalissa nähdään tänä vuonna nähdään varmasti suomalaispelaaja.\nKimmo Romanoffin mukaan NHL-kauteen on mahtunut niin yllätyksiä kuin pettymyksiä. Niihin kuuluu muun muassa Anaheimin putoaminen jatkosta jo tässä vaiheessa. Anaheimin tappioksi koitui Nashville ja Romanoffin mukaan nimenomaan joukkueen suomalaismaalivahti.\n– Se johtuu Pekka Rinteen esityksistä. Hän oli todella vakuuttava Nashvillen voittopeleissä.\nMM-kisat kulman takana\nMyös jääkiekon MM-kisat lähestyvät. Sekä Suomi että Ruotsi avaavat kisat ensi viikon perjantaina 6. toukokuuta. Suomi kohtaa avausottelussa Valko-Venäjän Pietarissa ja Ruotsi Latvian, Moskovassa.\nNyt aletaan myös hiljalleen tietää, mitä NHL-vahvistuksia MM-jäille on odotettavissa. Romanoffin mielestä muun muassa Aleksander Barkovin ilmoitus halustaan liittyä Leijona-joukkueeseen oli erittäin hyvä uutinen:\n– On hienoa, että Suomi saa noin todella loistavan keskushyökkääjän kisoihin.\nAsiantuntija ennustaa Suomelle hyvää joukkuetta Venäjän MM-kisoihin\ntisdag 26 april 2016 kl 14.24


Alisev - koru: Uusia koruja ja arvontaa!\nNämä kauniit lasihelmet on ollut odottamassa tulemistaan tein korut jo viikko sitten, mutta kun ei ole kerennyt niitä tänne laittamaan aiemmin, korvakorut tein vielä illalla, mutta laitan ne kun kerkeen kuvata.\nYllättävän paljon menee aikaa korujen kanssa, kun ensin kuvaat sitten muokkaat, laitat kauppaan siinä menee hetki kun mittailee ja laittaa kaikki materiaalit ja koot, sitten korut Facebook sivuille, tänne blogiin ja minullahan on myös kauppa BELLAPUODISSA jonne uudet korut myös laitetaan, joten aikaa menee.\nJoten tässä näitä nyt on.\nKäy osallistumassa Facebookissa koruarvontaan TÄSTÄ\nTyylikäs kaulakoru papuketjussa 5 mm, jossa on isoja mustia kolmio lasihelmiä 20 mm, riipuksena suuri sydän 40 mm sydänlinkissä, helmet on kieputettu hopeoituun kuparilankaan, korussa kaunis lehtilukko 20 mm joka asettuu kauniisti edustaan tuomaan lisäilmettä koruun, , koru on kokonaan hopeoitu ja nikkelitön, pituus 62 cm + riipusosa 9 cm.\nTyylikäs kaulakoru papuketjussa 5 mm, jossa on isoja valkoisia kolmio lasihelmiä 20 mm, riipuksena suuri sydän 40 mm sydänlinkissä, helmet on kieputettu hopeoituun kuparilankaan, korussa kaunis lehtilukko 20 mm joka asettuu kauniisti edustaan tuomaan lisäilmettä koruun, , koru on kokonaan hopeoitu ja nikkelitön, pituus 61 cm + riipusosa 8,5 cm.\nTyylikäs käsikoru, jossa on suuria valkoisia lasihelmiä 20 mm kieputettuna hopeoituun kuparilankaan, lukon vastakappale on harjattu linkki rengas, koru on kokonaan hopeoitu ja nikkelitön, pituus 20 cm + jatkoketju 5 cm.\nTyylikäs käsikoru, jossa on suuria mustia lasihelmiä 20 mm kieputettuna hopeoituun kuparilankaan, lukon vastakappaleena on harjattu linkki rengas, koru on kokonaan hopeoitu ja nikkelitön, pituus 20 cm + jatkoketju 5 cm.\nKauniissa käsikorussa on valkoisia helmiäishelmiä, keskellä kaunis korulinkki, lukkokiinnityksessä myös korulinkki, koru on kokonaan hopeoitu ja nikkelitön, pituus 19,5 cm.\nLähettänyt Alise klo 0.51\nKutsuja koruja ja hemmottelua !\nLOKAKUUN TARJOUKSIA ja ihanuuksia !


Lahden Deonta Stocks #MeidänJoukkueen kompastuskivenä » Ura Basket\nLahden Deonta Stocks #MeidänJoukkueen kompastuskivenä\n(31.1.2016) Lahti Basketball oli sunnuntaina odotetun vaikea vastus #MeidänJoukkueelle. Voittonsa myötä lahtelaiset jatkavat tukevasti Divari-B:n kärkinelikossa.\n31.1.2016 Miesten I-div. Lahti Basketball – Ura Basket 99 – 75 (23 – 19, 24 – 18, 26 – 17, 26 – 21)\nPuoliaikaan asti meikäläiset sitkoilivat kohtuullisesti isäntäjoukkueen kyydissä. Kolmannella jaksolla lahtelaiset sitten entisestään kovensivat puolustuspeliään ja riistivät pallon meiltä lopulta peräti 19 kertaa. Näiden ansiosta kotijoukkue pääsi juoksemaan monta halpaa koria. Ottelun voittaja oli siten selvillä jo hyvissä ajoin ennen peliajan umpeutumista, vaikka meikäläiset kiitettävästi taistelivatkin loppuun saakka.\nOttelun suurin mielenkiinto kohdistui kotijoukkueen tuoreeseen amerikkalaisvahvistukseen. Lahden Suurhalliin oli kerääntynyt runsaasti yleisöä seuraamaan Deonta Stocksin (35/5/4s/8r) debyyttiottelua. Vikkeläkinttuinen takamies osoittautuikin oivaksi pelimieheksi. Mies tuntuu viihtyvän erityisesti heittävän takamiehen tontilla ja hakevan hanakasti puolustuspäässä pallonriistoja.\nUran vaparitarkkuus (25/44) oli vaatimaton\nPisteet per pallonhallinta olivat Lahden eduksi 0.95 vs. 0.74\nUran menetysprosentti oli 24,8. Voittavaan korikseen vaadittava lukema on yleensä < 16 %\n”Deonta Stocks tulee olemaan sarjan parhaita ulkomaalaisvahvistuksia, ainakin omalla pelipaikallaan. Tänäänkin hän teki pinnansa oikeastaan vähän puolihuolimattomasti. Uskon, että hän tulee jatkossa edelleen parantamaan otteitaan”, Ura Basketin päävalmentaja Tapio Nieminen uumoili.\n”Lahdella on varmasti sarjan kovin puolustus, ja se vaan pakotti meidät pallonmenetyksiin. Omassa puolustuspäässä me yksinkertaisesti hävisimme liikaa 1 vastaan 1-tilanteita.”\n”Teemu Ritanotko (17/17) pelasi parhaan pelinsä tämän vuoden puolella. Myös Joona Forsströmillä (15/4) on hyvä trendi, hän parantaa jatkuvasti esityksiään. Santeri Latvala (19/3) oli tietysti vastustajan papereissa merkattu mies, mutta piti silti suoritustasonsa tänäänkin korkealla”, Tapa kiitteli.\n”Tämä matsi oli meille hyvää sparrausta torstain Perniö-peliin. Toivon mukaan saamme siihen matsiin toipilaistamme Kraidon Woodsin ja Jussi Kukkosen mukaan.”\nOttelu PeU-Basket – Ura Basket alkaa Perniön liikuntahallilla torstaina 4. helmikuuta kello 18.30.\n#MeidänJoukkue esiintyy kotikentällä taas sunnuntaina 7. helmikuuta kello 17.00. Silloin Littoisiin saapuu vieraaksi KaU Koris Karkkilasta. Tervetuloa!


Mökkikylä Torassieppi on vanha kestikievari | Leirintäopas\nNykyään Torassieppi on mökkikylä, matkaparkki ja historiallinen porotila.\nKun ajaa Muoniosta päätieltä itään ja ajaa ohi Olostunturin suuntana Pallastunturi, Toras-Sieppi-järven rannalta löytyvät Torassiepin porotila sekä mökkikylä ja matkaparkki.\nPorotila on ollut saman suvun omistuksessa vuodesta 1847. Tila on lähes alkuperäisessä kunnossaan. Päärakennuksen asuintilat ovat ikään kuin suoraan asukkaiden jäljiltä. Vielä Lapin sodan aikaan tilalle ei ollut ajotietä, joten siksi Lapinkartano säilyi polttamiselta.\nLapinkartanolla on harjoitettu porotaloutta jo yli sadan vuoden ajan ja poronhoito toimii edelleen. Poroihin pääsee tutustumaan pihapiirin aitauksissa, ja lapset voivat ruokkia niitä.\nLapinkartano toimi aikoinaan myös kestikievarina, jossa porotokat pysähtyivät matkalla Muoniosta Pallastunturille. Porosafareilla poronajon tunnelmaan pääsee edelleen. Torassiepin lomakeskus järjestää pororekiajeluita ja retkiä nuotiolounaineen, myös kesällä. Hyvällä tuurilla ajelulle pääsee revontulien leiskuessa yötaivaalla.\nTorassiepissä järjestetään Harrinivan tapaan myös huskysafareita sekä moottorikelkkaretkiä vaikkapa eräkämpällä saunoen ja yöpyen.\nTorassiepin alueella on monipuolista mökkimajoitusta. Hauska yöpymisvaihtoehto on suuri-ikkunainen Aurora Dome. Lämmitettävät kupoliteltat seisovat järven rannassa, ja revontuliyönä taivaan loistoa voi ihailla parivuoteesta vällyn alta. Erikoisempaa majoitus- ja kokoontumistilaa löytyy myös suuresta lumihotellista tai iglusta.\nTorassiepin matkailuajoneuvopaikat ovat mukavia taskuja männikössä kaartavan tien varressa. Paikkoja on kahdeksan, jotka kaikki ovat varustetut sähköllä. Läheltä karavaanareita löytyy saunarakennus, jossa ovat suihkut, vessat ja takkahuone. Keittiötiloja ei ole, siksi Torassieppi onkin matkaparkki.\nTorassiepissä on myös erinomainen ravintola. Maistelemme illalla lähiseudulta pyydettyä kalaa. Ravintolan erikoisuutena onkin luomu ja lähiruoka. Perustarvikkeiksi saadaan lähiseudun poroa, riistaa, kalaa, marjoja ja sieniä. À la carte -annosten sijaan ravintolassa on viikoittain kiertävä ruokalista.\nTalvisaikaan pihapiiristä löytyy Winter Villagen jääravintola.\nAlueen latuverkosto on hyvä ja laaja. Sitä riittää pohjoiseen Pallastunturille ja siitä eteenpäin vaikkapa Hettaan. Etelään hiihdellessä tullaan Olostunturille. Moni tulee myös Pallastunturilta myötämaahan Torassieppiin, ruokailee laadukkaassa ravintolassa ja palaa autokyydillä Pallakselle. Laskettelijallekin Torassieppi sopii. Olostunturin rinteet löytyvät noin kymmenen kilometrin päästä läheltä Muonion kirkonkylää.\nYksityinen: Torassieppi Ei vielä arvioita\ncaravan-paikat, karavaanarit, Käsivarsi, lappi, leirintalueet


Hevostalli.netin foorumi - Seniorit - Mitä helppoja kesäkukkia kasvattaisin itse?\nMitä helppoja kesäkukkia kasvattaisin itse?\nPäivämäärä: 2.3.21 17:18:25\nMitkä kesäkukat ovat helppoja ja aika lailla takuuvarmoja aloittelijan kasvattaa? Parveke on lounaaseen, löytyy aurinkoisia ja puolivarjoisia kohtia sijoittelusta riippuen (oikeastaan jopa varjoisia, jos laittaa lattialle parvekekaiteen taakse).\nTykkään erityisesti köynnöksistä ja riippuvista kasveista, ja vähän romanttisesta enkkupuutarhatyylistä. Viime kesältä on jo punaisia ja vaaleanpunaisia pelargoneja, jotka vaikuttaisivat selvinneen talvesta.\nEhdotuksia hyvistä aloittelijan kesäkukista?\nRe: Mitä helppoja kesäkukkia kasvattaisin itse?\nPäivämäärä: 2.3.21 17:23:01\nKöynnöskrassi on pomminvarma ja siitä on monenlaisiin asetelmiin.\nPäivämäärä: 2.3.21 17:28:59\nPäivämäärä: 2.3.21 17:31:33\nKöynnöskrassi on tosiaan varma nakki. Tuuhea ja kauniit kukat.\nPurpurapunavaula oli viime kesän yllättäjä. Tosin taimet ostin valmiina. Mutta se kukkien määrä, jatkuva kukinta pakkasiin asti ja hurja köynnöstäminen tekivät kukasta uuden suosikkini.\nPäivämäärä: 2.3.21 17:42:53\nOrvokki, varsinkin sarviorvokki on helppo\nPäivämäärä: 2.3.21 17:47:11\nSamettikukat on tosi helppoja\nPäivämäärä: 2.3.21 17:51:37\nKöynnöskrassin lehdet ja kukat ovat muuten syötäviä, maistuu kivan pippuriselta ja hyvä lisä salaattiin tai leivän päälle. Siinä on sellainen kasvi jonka olen itsekin saanut kasvamaan vaikka viherpeukalo löytyy lähinnä keskeltä kämmentä.\nPetuniat on niitä yleisiä englantilaisen pubin amppeleissa roikkuvia kukkia, ja helppoja nekin\nPäivämäärä: 2.3.21 19:20:52\nKranssit ja köynnökset\nPäivämäärä: 2.3.21 19:35:38\nYksi parhaimmista on mustanmerenruusu, torpanruusuksikin kutsuttu. Kasvatetaan "kävyistä" ja ne laitetaan just nyt multaan.\nKukkii taatusti koko kesän yltäkylläisesti. Sitten vaan kukinnan jälkeen säilytetään kävyt talven yli ja istutetaan taas seuraavana keväänä\nPäivämäärä: 2.3.21 20:26:23\nSamettikukka on hyvä vaihtoehto, kun itse kasvattaa.\nItse tykkään timanttikukista ja daalioista, mutta olen todennut, että paljon helpompi hakea taimitarhalta ja ne kukkivat heti. Jos itse kasvattaa alkavat ehkä kukkia just ennen kun pakkaset alkavat.\nPäivämäärä: 3.3.21 06:43:50\nSamettikukka on helppo ja väitetään sen karkoittavan tuhohyönteisiä.\nPäivämäärä: 3.3.21 07:05:07\nRuusupapu , saa papujakin syksyllä. Krassi toinen.\nPäivämäärä: 3.3.21 07:09:52\nRuusupapu, krassi ja samettikukat ovat ainoita takuuvarmoja, mitä jopa minä olen saanut kasvamaan.\nMontaa muutakin olen kokeillut, mutta tuloksena aina jotain honteloita kukkimattomia tai juuri ennen pakkasia yhden kukan tehneitä.\nPäivämäärä: 3.3.21 08:45:26\nHei, tämä olikin kiva topikki! En ole ennen moista tehnyt, neuvokaapas aloittelijaa koska ja miten tää homma toimii?\nPäivämäärä: 3.3.21 09:50:45\nKesäkukat ovat varsin helppoja. Haet kaupasta mieleisiäsi siemenpusseja. Katsot niiden takaa, milloin on oikea aika laittaa ne itämään. Paljon vaikuttaa se, millaiset olosuhteet asunnossasi on. Kovin hämärässä taimista tulee honteloita ja onnettomuusalttiita.\nSiemenet idätetään taimiksi pikkuastioissa, ja koulitaan isompiin astioihin, kun ne kasvavat kylliksi. Yöpakkasten mentyä ne totutetaan ulkoilmaan ja kun kelit sallivat, istutetaan ulos.\nNetistä löytyy kuvallisia ohjeita ja usein siemenpussien kanssa tulee ohjeet. Ei ole vaikeata. Käytännössä haasteet ovat valon määrässä, ja siinä, että taimia tulee laitettua aina liikaa.\nPäivämäärä: 3.3.21 10:22:20\nPäivämäärä: 3.3.21 14:28:34\nHei, tännepä oli tullut kivasti vastauksia! Kiitos kaikille aloittajalta! :) Oikein hyviä vinkkejä.\nPäivämäärä: 3.3.21 20:34:37\nOmia suosikki kesäkukkiani ovat tsinniat, kosmoskukat ja krassit, niitä tulee kasvatettua siemenistä. Ja vaikka ulos istuttaessa taimet näyttävät melko onnettomilta, niin ihmeesti ne kesän mittaan kasvavat ja kukkivat. Pelargonihan on ihanteellinen kasvi lämpimälle parvekkeelle, ja varmaan daaliakin viihtyisi.\nPäivämäärä: 3.3.21 22:27:33\nSuoraan ulos ruukkuun kylvettäviä helppoja ja kauniita ovat mm. neidonkukka, sinisievikki, kesäharso, silkkiunikot ja tuliunikot. :)\nPäivämäärä: 4.3.21 09:39:20\nOlisiko netissä ihan kuvasarjaa tällaiselle yksinkertaiselle miten toimitaan jos haluaa kasvattaa siemenistä amppelikukkia kesäksi ulos?\nPäivämäärä: 4.3.21 10:07:04\nEsikasvatettavat kesäkukat ovat hyvin alttiita epäonnistumaan. Suosittelen että ostat taimia.\nEsimerkkinä orvokki. Ostat nyt siemenet, kylvät. Itäminen vie viikon, pari. Koulutat taimet, hankit lisävalaistusta, hoivaat ja pidät peukkuja. Muutama taimi kehittyy kukintaan asti ja ekat kukat aukeavat juhannuksen tietämissä.\nEnsimmäiset kukkivat orvokintaimet (kotimaiset) tulevat myyntiin viimeistään tämän kuun lopulla ja ne voi saman tien istuttaa parvekkeelle koska kestävät kylmää. Esikasvatuskulujen eli siemenien, mullan, taimiruukkujen ja lisävalon hinnalla saat niitä noin 6kpl. Ne ehtivät ilahduttaa 2,5kk ennenkuin ne itsekasvatetut edes aloittaisivat kukintaansa. Jos siihen asti elävät.\nSiemenestä ikkunalla kasvatettavaksi kannattaa kokeilla erilaisia köynnöksiä. Hitaasti alkuun kasvavat mutta erittäin kylmänarat kuten mustasilmäsusanna, ihmeköynnös, miinaköynnös jne kylvetään loppukuusta.\nHuhti-toukokuulla voi parvekkeelle suuriin laatikoihin kylvää suoraan avomaalla viihtyviä kuten ruiskaunokkia, kehäkukkaa, matalia auringonkukkia (lajike teddy bear), silkkikukkia, kosmosta jne.\nKannattaa myös kokeilla syötäviä kasveja kukkien seassa. Punalehtiset basilikat ja salaatit ovat aika näyttäviä, niitä voi myös vuorotella vihreiden kanssa. Basilikan voi muuten kylvää jo nyt.\nPäivämäärä: 4.3.21 10:12:24\n^Hakuun laitat esim:\n"kesäkukkien kylvö Youtube"\nKyllä niitä videoita siellä riittää..


Ajankohtaista - Aspo Oyj\nAspo Oyj:n hallitus\nLeipurin on palvellut asiakkaita jo Suomen itsenäisyyden alkuajoilta, 100 vuoden ajan. Toimintaa värittää ainutlaatuinen historia – Leipurin on aidosti suomalainen, leipuriasiakkaiden perustama yritys. Se elää asiakkaiden menestyksen mukaan. ”Vain silloin, kun asiakkaamme menestyy, mekin voimme menestyä”, toteaa Johan Zilliacus, varatoimitusjohtaja, joka vastaa Leipurin West markkinoiden liiketoiminnasta.Tulevaisuudessakin Leipurin toiminta perustuu alkuperäisiin juuriin, asiakaslähtöiseen tapaan toimia. Uudistetun kasvustrategian mukaisesti Leipurin palvelee leipomoasiakkaiden lisäksi myös kodin ulkopuolisen syömisen (out of home, OOH) markkinoilla.Se tuo yli 250 toimittajakumppanin kautta tämän hetken trendit ja laajan tuotevalikoiman kansainvälisesti.\nLeipomoala muuttuu ruokatrendien myötä jatkuvasti. Terveellisyys, tuoreus, itsensä hemmottelu sekä välipalojen syönti ovat tärkeimpiä nyt vallalla olevia, kuluttajien ostoja ohjaavia mieltymyksiä . Mikko Laavainen, Leipurin toimitusjohtaja kiteyttää: ”Me Leipurin Oyj:llä seuraamme jatkuvasti markkinoiden muutoksia, jotta voimme tarjota asiakkaillemme ajan hermolla olevia, parhaita leivonnan ja herkuttelun konsepteja. Tehtävämme on antaa asiakkaille ideoita, kehittää tarjoomaa ja varmistaa heidän liiketoimintansa onnistuminen – kaikilla markkinoilla, missä toimimme.”\nKuluttajatrendien ja -tarpeiden ymmärtäminen luo asiakkaille uusia mahdollisuuksia erottautua ja kasvattaa liiketoimintaa yhdessä Leipurin kanssa. Varsinkin, jos liiketoiminta liittyy leipomo- ja konditoria-alalle, elintarviketeollisuuteen tai kodin ulkopuolisen syömisen (out of home, OOH) markkinoille.\n”Olemme innoissamme uudesta raikkaasta brändi-ilmeestä, minkä julkistimme verkkosivuilla. Se havainnollistaa omistautumistamme kehittää jatkuvasti tuoretta ja ajankohtaista asiantuntijuutta, liiketoimintaa ja kasvua asiakkaille”, lisää Mika Coles, Leipurin markkinointijohtaja.\nEteenpäin suuntautuva ja luotettava, silti varsin tunnistettava\nLeipurin arvostaa 100-vuotista taivaltaan ja panostaa tulevaan – mahdollistaakseen lisää menestystä asiakkailleen. Leipurin panostaa asiakastarpeiden ymmärtämiseen, jotta se voi tarjota asiantuntijuutta ja uusia ideoita liiketoimintaan.\nAsiakkaiden menestys on myös Leipurin menestys.\nLeipurin on ainutlaatuinen ratkaisujen tarjoaja leipomo- ja konditoriatuotteiden, elintarviketeollisuuden sekä uudistetun strategian mukaisesti myös kodin ulkopuolisen syömisen (out of home, OOH) markkinoilla. Leipurin tarjoamat ratkaisut käsittävät muun muassa tuotevalikoiman kehityksen, reseptiikan, raaka-aineet, koulutuksen ja laitteet aina myyntipisteiden suunnitteluun saakka. Osana kokonaisratkaisuja Leipurin suunnittelee, toimittaa ja huoltaa leipomoteollisuuden valmistuslinjoja, paistopisteitä sekä muita elintarviketeollisuudessa tarvittavia koneita ja laitteita. Leipurin raaka-aineita ja koneita toimittavat kumppanit ovat alansa johtavia kansainvälisiä valmistajia. Leipurin toimii Suomessa, Venäjällä, Baltiassa, Puolassa, Ukrainassa, Kazakstanissa ja Valko-Venäjällä.\n« takaisin julkaisulistaan


speakeasy.munfoorumi.com • katso viestiketjua - Bellum omnium contra omnes\nKirjoittaja kardinaali » 18.08.2013 19:48\n”Onko vanki tuolla?” Joachim kysyi vartijalta, joka nyökkäsi äänettä vastaukseksi.\nVarovaisesti Joachim kurkisti sisään vanhasta sellin ovesta ja näki sen takaseinustalla istuvan, raskaasti kahlehditun miehen. Hän epäröi hetken, sillä mies oli kuuleman mukaan hyvin vanha. Se tarkoitti sitä, että hän oli myös hyvin vaarallinen.\n”Tule sisään, en minä sinua vahingoita”, mies sanoi Joachimille karhealla äänellä. Hänen murteensa oli erikoinen, Joachim ajatteli. Oikeastaan se ei ollut murre. Se oli vain vuosisatoja vanhaa kieltä, jota Saksassa ei ollut puhuttu moneen sukupolveen.\nJoachim pyysi vartijaa avaamaan oven ja astui varovasti sisään selliin. Sen paksut kiviseinät olivat nähneet lukuisia vankeja niiden viidensadan vuoden aikana, jotka ne olivat olleet pystyssä. Rakennus oli selvinnyt viimeisimmistä sodista kuin ihmeen kaupalla ja kuului nyt suojeltuihin kulttuuriperintökohteisiin. Se oli kuitenkin aktiivisessa käytössä, sillä ruhtinas Brauneria ei kiinnostanut kuin se, etteivät vangit päässeet karkuun.\n”Hyvää iltaa herra…” Joachim aloitti epäröiden, mutta vanki vaiensi hänet yhdellä terävällä katseella.\n”Kristian. Kuka sinut on lähettänyt?”\n”Brujah klaanin primogen, herra Bethlen. Teidän oikeudenkäyntinne on viikon päästä ja hän haluaa valvoa teidän ja koko klaanin oikeuksia. Minä olen tullut selvittämään teille…”\nVanki ärähti ja liikahti hiukan. Joachim vaikeni ja perääntyi sellin ovelle.\n”Anna olla, poika. Minua ei kiinnosta sinun primogenisi apu. Ruhtinas Brauner haluaa minut hengiltä ja se on hänen oikeutensa. Tuleva tuomioni ei liity mitenkään siihen, mitä minä pitkän uneni jälkeen tein. Tämä tuomio minulle langetettiin jo kauan sitten, kun Camarillaa vasta perustettiin. Mutta Brauner joutui odottamaan 400 vuotta pannakseen sen täytäntöön.”\nJoachim vaihtoi kärsimättömästi jalkaa. Miten hän saisi tämän vanhan muinaismuiston tajuamaan, että primogen saattaisi voida auttaa häntä? Mies ei selvästikään edes elänyt tätä yötä.\n”Me elämme 2000-luvulla, herra Kristian”, Joachim vastasi hiukan ivallisesti.\n”Minä tiedän”, sanoi vanki.\n”Mutta te sanoitte, että Brauner on langettanut teille tuomion 400 vuotta sitten. Matematiikka ei ehkä ole ollut vahvin lajini, mutta sen tiedän, että Camarilla perustettiin yli 600 vuotta sitten 1400-luvulla.” Joachim sanoi.\nJulma hymy levisi vangin kasvoille ja hän tuijotti Joachimia tiiviisti vaaleilla silmillään. Joachim kävi levottomaksi ja vilkuili taakseen. Hän toivoi, että vartija olisi valppaana avaamaan hänelle oven, mikäli vaarallinen vanki kävisi väkivaltaiseksi.\n”Vai 1400-luvulla, sinä sanoit. Te nuoret olette nielleet kuuliaisesti valheen, jota on varjeltu kolmekymmenvuotisesta sodasta lähtien. Se valhe antoi meille kaikille 200 vuotta enemmän ikää, mutta ei hyödyttänyt lopulta ketään. Vuosisatojen kuluessa me vanhatkin kai aloimme uskoa siihen ja unohdimme oman menneisyytemme. Mutta Camarillan historia ei alkanut 1400-luvulla. Vampyyrit elivät pimeää keskiaikaa aina siihen asti, kun protestanttien ja katolilaisten sota alkoi ravistella Eurooppaa ja myös vampyyrien valtarakenteita. Minä muistan sen hyvin. Olin yksi niistä, jotka kävivät vanhempiaan vastaan.”\nJoachim tuijotti hetken vankia suu auki. Mitä tuo vanha vampyyri oikein sanoi? Vanki hymähti ja kohautti olkiaan:\n”Kuuntele sitten, poika. Se kaikki alkoi vuonna 1618 täällä Magdenburgissa. Nuoret vampyyrit olivat liikehtineet levottomasti jo useamman vuoden ajan, mutta vasta ihmisten sota sai meidätkin sotaan. Tulevien vuosikymmenten aikana me tuhosimme paljon kaupunkeja ja vampyyriruhtinaita. Me halusimme vapautta ja tasa-arvoa, mutta lopulta me saimme Camarillan. Ja näin se kaikki tapahtui….”\nEuroopassa sodittiin 1600-luvun alussa 30 vuotinen sota. Se sai alkunsa protestanttien ja katolilaisten välisistä kiistoista, mutta yltyi myöhemmin maiden väliseksi, poliittiseksi taisteluksi. Koko Eurooppa aina Espanjasta Unkariin ja Tshekkiin asti oli siinä mukana. (Venäjä ei tullut mukaan leikkiin). VtM:n virallisen vampyyrien historiikin mukaan Camarilla (ja Sabbat) on perustettu 1400-luvulla. Mutta jos asiaa miettii tarkasti, voi huomata selvän yhteyden anarch revoltin ja 30 vuotisen sodan välillä.\nSiitä syntyi idea, että olisi mielenkiintoista pelata anarch revoltia, aikaa juuri ennen Camarillan perustamista. Miten kaikki tapahtui ja ehkä tässä peli-ideassa tärkeänä pointtina, milloin kaikki tapahtui?\nTarkoitus olisi siis pelata Saksassa (nykyisessä Saksassa, silloisessa hyvin rikkonaisessa vaaliruhtinaiden valtakunnassa) 1600-luvun alussa. Saksa on ollut sodan päänäyttämö ja siellä on taistellut jos minkä maalaista väkeä. Vampyyrihahmot edustavat nuorempaa polvea, mutta kansallisuus ja klaani ovat vapaasti valittavissa. Camarillaa ei ole, Sabbatia ei ole, mutta osa vampyyreista on kuitenkin ryhmittynyt. Käytän ideassa Requiemin covenantteja yhdistettynä Dark Agesin road systeemiin, tosin hahmojen ei tarvitse välittää niistä, vaan he voivat olla aivan "vapaita".\nViimeksi muokannut kardinaali päivämäärä 18.08.2013 20:40, muokattu yhteensä 1 kerran\nKirjoittaja kardinaali » 18.08.2013 20:03\nCovenanttien tarkoitus ei mitenkään ole olla hallitsevassa asemassa. Vanhimmat vampyyrit, ne joilla on poliittista valtaa, harvemmin kuuluvat mihinkään covenanttiin.\nAatemaailmaltaan pitkälti Camarillaa muistuttava, äärimmäisen hierarkinen ryhmittymä, jolle poliittinen valta on tärkeintä. Ryhmittymää johtavat vanhat vampyyrit ja nuoret ovat heidän suoran käskyvaltansa alaisia. Tämän ryhmittymän voidaan ajatella antavan tulevalle Camarillalle sen aatemaailman.\nAnarch revoltin vankka kannattaja ja ryhmittymä, jossa on eniten nuoria vampyyreita. Ryhmittymän jäsenet kannattavat tasa-arvoa ja kaikkien vampyyrien yhtäläistä oikeutta hallita. Ryhmittymä on hyvin kaoottinen ja sen joukoista nousee aina tasaisin väliajoin karismaattisia johtajia, jotka joko kohtaavat ennenaikaisen loppunsa tai joutuvat väistymään uusien tieltä menettäessään kannatustaan.\nVoimakkaasti kristinuskoon pohjautuva ja etenkin katolilaisissa maissa voimakas ryhmittymä, jonka aatemaailma lähentelee tulevaa Sabbatia. Ensimmäisen vampyyrin sijaan Lancea Sanctum kunnioitaa Longinusta, profeettavampyyria, jolle kristuksen veren juominen Golgatalla antoi viisautta ja ylivampyyrimaisia voimia. Lancea Sanctum harjoittaa verimagiaa, joskin se on hyvin kaukana Tremereiden thaumaturgiasta. Tämäkin ryhmittymä on äärimmäisen hierarkinen ja on lainannut niin rakenteeseensa kuin rituaaleihinsakin piirteitä katolisesta kirkosta.\nOppineiden vampyyreiden mystinen salaseura, joka valitsee jäsenensä tarkan initiaatiorituaalin avulla. Epäpoliittinen, mutta silti voimakas ryhmittymä korostaa vampyyrin omaa, henkilökohtaista kasvua ja kehitystä oppimisen kautta. Tämän ryhmittymän jäsenien yöt täyttyvät opiskelusta ja tarkkailuista. Ryhmittymän maailmankatsomus muistuttaa Tzimisce-klaanin metamorphosis polkua.\nKirjoittaja kardinaali » 25.08.2013 11:48\nTässä vielä tarkemmin (mutta kuitenkin tiivistettynä) teidän valitsemastanne liittoumasta ja sen sakramenteista.\nLancea Sanctum uskoo, että vampyyrien tehtävä on valvoa ja ohjata ihmisiä kohti kunniallista ja moraalista elämää oman, hirviömäisen luontonsa kautta. Tämä on Jumalan vampyyreille valitsema pyhä velvollisuus, jonka täyttämättä jättäminen on kapinoimista Jumalan tahtoa vastaan. Lancea Sanctumin vampyyrit ovat siis tyytyväisiä epäinhimillisestä hirviön roolistaan ja toteuttavat tehtäväänsä hurskaalla uskollisuudella (tai sitten eivät...).\nTurha väkivalta on kuitenkin liittoumassa kiellettyä. Koska Jumala on luonut ihmisen kuvakseen, on tarpeeton ihmisiin kohdistuva julmuus ja väkivalta mautonta ja harhauttaa vampyyrin todellisesta tehtävästään. Syntiä tehneelle ihmiselle on oikein rankaista hänen syntinsä yhtä suurella rikoksella, mutta vampyyrin ei tule syyllistyä itse tuottamaan tarpeetonta kärsimystä. Eihän ihminen silloin opi virheistään.... On siis oikein tappaa tappaja, haavoittaa sitä joka on haavoittanut toista, jne. Mutta ei ole oikein kiduttaa hitaasti hengiltä ihmistä, joka on ampunut yhdellä laukauksella toisen (mutta on oikien tappaa hänet). Myös luovuutta ihmisten paimennuksessa voi käyttää. Jumala on antanut vampyyrille voimia, jotka herättävät ihmisissä pelkoa. Pelolla voi usein ojentaa syntisen takaisin ruotuun ilman, että on käytettävä fyysistä väkivaltaa.\nLiike on myös eskatologinen. Se odottaa tuomiopäivää siinä missä muukin kristikunta. Vaikka liikkeen historiassa on marttyyreita joita kunnioitetaan pyhimyksinä, ei viimeisen kuoleman kohtaaminen ole liikkeen jäsenelle suotavaa. Vain "hengissä" tuomiopäivään selvinnyt vampyyri pääsee kristuksen valtakuntaan ja vapautuu samalla hirviön roolistaan. Ennen viimeistä tuomiota kuolleet vampyyrit joutuvat helvettiin.\nLiikkeen keskeisin pyhä hahmo on roomalainen sotilas Longinus, joka legendan mukaan lävisti kristuksen ruumiin keihäällä. Lancea Sanctum uskoo, että juotuaan kristuksen verta Longinus sai ylleen Jumalan kirouksen ja muuttui vampyyriksi. Kukaan ei siis tehnyt Longinusta, eikä hänellä uskota olevan jälkeläisiä.\nGolgatan tapahtumien jälkeen Longinus pakeni autiomaahan, jossa hän harhaili 40 vuorokautta. Tuona aikana hänelle ilmestyi ensimmäinen vampyyri Kain, joka paljasti Longinukselle vampyyriluonnon salaisuudet ja vampyyrien todellisen tarkoituksen maan päällä. Longinuksen mukana Kain lähetti myös pelastuksen sanan vampyyreille ja avaimen siihen, miten he voivat joskus vapautua kirouksestaan.\nPalattuaan autiomaasta Longinus lähti levittämään pyhää sanomaansa Jerusalemin vampyyreille. Hän sai joukon seuraajia, mutta suurin osa vampyyreista ei uskonut hänen tarinaansa. Koska Longinuksella ei ollut klaania eikä sukulinjaa, häntä pidettiin vaarallisena kummajaisena. Vampyyrit ajoivat Longinuksen seuraajineen pois kaupungista erämaahan auringon ja muodonmuuttajien armoille.\nKoska tämä pieni vampyyrien joukko pysyi kuitenkin uskollisena Jumalalle, ilmestyi enkeli Amoniel heille. Amoniel johdatti Longinuksen seuraajineen suojaan kallioluolastoon. Tämä tapahtui Thebesin alueella. Tuossa luolastossa Amoniel paljasti Longinukselle salaiset kirjoitukset, joita oli kaiverrettu luolaston seinämiin. Näistä kirjoituksista Longinus seuraajineen oppi enkelten voimia, verimagiaa, jonka he nimesivät tekstien löytöpaikan mukaan Theban Sorceryksi.\nThebesistä Longinus seuraajineen matkusti Roomaan, missä he joutuivat muiden kirstittyjen tavoin vainojen uhriksi. Kolmen sadan vuoden kuluttua Golgatan tapahtumista vampyyrit kuitenkin hyväksyivät uuden uskonnon harjoittajat riveihinsä ja näin synyti Lancea Sanctum, keihään pyhäkkö.\nSakramentit ja yhteisöllinen epäelämä\nKoska Lancea Sanctum on kristinuskon haara, se on myös lähetysuskonto. Liike vihkii lähettejä tehtäväänsä ja nämä kulkevat ympäri maailmaa levittäen Kainin ja Longinuksen sanaa. Liikken pyhät kirjoitukset on koottu Longinuksen Testamentiksi nimettyyn kokoelmaan.\nJoka viikko lauantain ja sunnuntain välisenä yönä järjestetään keskiyön messu, johon kaikki jäsenet osallistuvat. Myös liikkeeseen kuulumattomat vampyyrit ovat tervetulleita messuun, mutta he eivät saa osallistua eukaristian sakramenttiin. Messu etenee läntisen messun kaavan mukaan sillä erotuksella, että vaikka musiikilla on keskeinen osa messussa, se ei pohjaudu virsilaulantaan vaan vanhempaan kuorolauluun. Eukaristiaa vietetään läntisen perinteen tapaan, mutta absoluutiota ei ole, sillä vampyyrit ovat perusluonteeltaan syntisiä eivätkä voi koskaan vapautua Kainin "perisynnistä". Eukaristian sakramentissa seurakunta juo yhteisestä maljasta verta (yleensä ihmisverta) joka sakramentin myötä muuttuu Jumalan armon välineeksi, mutta vampyyrin nieltyä sen, se saa myös osakseen Jumalan kirouksen jota kaikki vampyyrit kantavat.\nEukaristia on sakramenteista tärkein ja jokaisen liikkeen jäsenen odotetaan osallistuvan siihen ainakin kerran vuodessa. Eukaristiaa vietetään messun yhteydessä, mutta se voidaan nauttia myös tärkienä pyhäpäivinä (kuten marttyyrien päivänä), muissa tärkeissä tapaamisissa ja aina ennen ristiretkelle lähtöä.\nKaste, tai seurakuntaan liittyminen, on myös tärkeä sakramentti. Siinä seurakunnan jäseneksi haluava ja kasteopetusta saanut vampyyri liitetään seurakuntaan ja hän pääsee osallistumaan ehtoolliselle. Kaste/konfirmaatio tapahtuu yleensä messun yhteydessä ja kaikki viimeisen vuoden aikana kääntyneet kastetaan ja konfirmoidaan yhtä aikaa. Itse kastetoimitus tapahtuu siten, että vampyyrin kumpikin kämmen tai ranne lävistetään terävällä veitsellä. Haavoista valuva veri kerätään pyhään maljaan, missä pappi tai piispa siunaa sen ja sekoittaa joukkoon hajustettua öljyä. Tämän jälkeen pappi/piispa piirtää veren ja öljyn sekoituksella ristin vampyyrin otsaan. Vampyyri tunnustaa uskonsa ja useissa seurakunnissa myös suutelee pyhää ikonia.\nPappisvihkimyksessä maljaan kerätään kaikkien (tai kaikkien messussa läsnä olevien) seurakuntalaisten verta, jolla pappi vihmotaan. Yksi pappi palvelee yhtä seurakuntaa ja jokainen seurakuntalainen on omalla verellään tunnustanut hänet papikseen. Pappisvihkimyksen voi suorittaa vain piispa.\nSuuri paasto osuu alkukevääseen, mutta ei yleensä ole aivan samaan aikaan kuin muilla kristityillä. Se kestää 40 vuorokautta, joista viimeisellä viikolla vampyyrin tulee kieltäytyä kokonaan veren juomisesta. Muuna aikana verta saa juoda, mutta verta käyttäviä diciplinejä tulee välttää, sillä verta ei kuitenkaan saa tuhlta. Lisäksi vampyyrin tulee lukea joka yö Longinuksen Testamenttia ja käydä kerran paaston aikana tunnustamassa syntinsä papille (joskin absoluutio on mahdoton). Paastoa seuraa suuri Golgatan juhla, jossa koko seurakunta kokoontuu yhteen nauttimaan verta ja juhlimaan ja iloitsemaan.\nEli sakramentteja on seitsemän (kaikkia en tässä maininnut): Kaste/konfirmaatio, ehtoollinen, messu, pappisvihkimys, paasto, ristiretki ja palla grande (saman lainen juhla kuin Sabbatilla).\nKirjoittaja Kronus » 26.08.2013 20:31\nEläessään Dierk oli opportunisti. Keskellä uskonsotien levottomuutta hän näki tilaisuuden hankkia omaisuuden ryöväämällä pappeja ja aatelisia ja tarttui siihen. Häikäilemättömyydellä hän jopa menestyi uudella urallaan, kunnes pimeyden voimat kiinnostuuivat hänestä.\nAchim Valvoja, vanha Nosferatu, halusi päästä eroon uhkaavasta anarkkien joukosta, joka kasvatti voimiaan hänen kaupungissaan. Hän tarvitsi vakoojan, joka saattoi soluttautua anarkkien riveihin ja johdattaa heidät Achimin ansaan. Hän löysi ryöväri Dierkin, ja päätti tehdä tästä omansa, aseeksi anarkkeja vastaan. Hän seurasi Dierkiä varjoista ja valitsi oikean hetken. Hän hyökkäsi hiljaa kuin peto yöstä, vei miehen veret ja hengen, ja jätti tämän virkoamaan vampyyriksi muuttuneena.\nAchim seurasi varjojen kätköstä Dierkin tuskaa, kun tämä seuraavien öiden aikana koetti selvitä hirvittävän kirouksensa kourissa, joka väänsi hänet kammottavaksi hirviöksi ja täytti mielen hirveällä verenhimolla. Vasta kun mies, jota ennen Dierkiksi kutsuttiin, oli murtumassa kirouksensa alle, astui Achim esiin. Hän otti ylleen toisen muodon, kauniimman kuin omansa, ja tarjosi apuaan. Lempeästi ja myötätuntoisesti hän opetti kirotun miehen hallitsemaan nälkänsä ja löytämään pimeyden voimansa. Hän kertoi myös muista kirotuista, anarkeista, jotka olivat kokeneet saman, tai lähes saman kohtalon, ja jotka taistelivat sitä samaa hirviötä vastaan, joka oli kironnut Dierkin. Hän kertoi tuosta hirviöstä muitakin asioita, jotka saattaisivat auttaa taistelussa sitä vastaan. Ja hän kertoi myös, että vain tuon hirviön surmaamalla Dierk voisi vapautua kirouksestaan.\nNiin kirottu Dierk löysi anarkit ja liittyi heidän taisteluunsa. Dierkin auttajan vihjeillä he saivat selville tuon hirviön piilopaikan. Anarkit epäilivät tuntemattoman auttajan tietoja, eivätkä olleet halukkaita luottamaan niihin. Mutta koska Dierk halusi löytää hirviön joka oli hänet kironnut ja vapautua kirouksestaan, hän sanoi vahvistaneensa ne tiedot. Siispä anarkit valmistautuivat sotaretkeen. Mutta hyökättyään he pian huomasivat joutuneensa ansaan. Achim liittolaisineen ja petoineen oli odottamassa heitä ja pian anarkit oli ajettu loukkuun ja surmattu. Kun yksin Dierk oli jäljellä, Astui Achim hänen eteensä ja voitonriemuisena paljasti hänelle monet kasvonsa. Hän paljasti, että toivo oli turhaa, että mikään ei voinut kumota Dierkin kirousta. Hän määräsi Dierkin joko alistumaan ikuisesti omaan tahtoonsa tai tekemään seuraa kaatuneille anarkkiveljilleen. Mutta epätoivonsa vallassa Dierk valitsi kolmannen tien. Hän hyökkäsi vimmattuna, ja vaikka vastus oli ylivoimainen hän onnistui haavoittuneena pakenemaan.\nDierk pakeni ja pakeni, mutta hänen anarkkivejiensä sielut kummittelivat hänelle, sanoen että jonain yönä Achim löytäisi hänet ja hän jakaisi sen kohtalon, joka heitä oli kohdannut hänen valheensa takia.


Kuukauden klassikko: merellinen raitapaita - DIGITAL EDITION\nHome KategoriatMuotiKuukauden klassikko: merellinen raitapaita\nPosted on 29.7.2019 22.10.2020 by admin\nMerellisen kesätyylin kruunaamaton kuningas on ehdottomasti ikityylikäs raitapaita. Klassinen valkopohjainen raitapaita raikastaa välittömästi asun kuin asun, ja se vie helteisessä kaupungissakin ajatukset lomapäivään kimmeltävän meren äärelle.\nTarujen ja legendojen mukaan marinière- tai Breton-paidaksi kutsuttu vaatekappale oli alunperin ranskalaisten merimiesten ja kalastajien univormu. Suosittu fashion piece siitä tuli kenenkäs muunkaan kuin itse Coco Chanelin ansiosta – sisämaassa kasvanut Chanel kun ihastui kalastajien minimalistisen tyylikkäisiin paitoihin Atlannin rannikolla lomaillessaan. Miesten vaatteista, ja etenkin niiden helppoudesta ja käytännöllisyydestä, vakuuttunut Chanel ottikin merimiespaidan osaksi omaa 1920–30-luvun tyyliään. Pian hän alkoi myös myydä paitoja muille moderneille ja muotitietoisille naisille.\nKuten yleensä, Chanelin muotivaisto osui oikeaan: raitapaita on mitä helpoin, käytännöllisin ja tyylikkäin vaatekappale niin lomaan kuin arkeenkin. Paidoista löytyy sekä pitkä- että lyhythihaisia versioita, jotka on helppo yhdistää niin farkkujen, sortsien tai hameiden – sekä Chanelin tapaan ubertyylikkäiden leveälahkeisten housujen kanssa. Juuri tästä tunnistaa todellisen klassikon: se toimii aina ja kaiken kanssa!\nKollaasin paidat: Marimekko, Arket, Filippa K, Cos.\nTutustu myös toiseen ajattomaan klassikkoon, valkoiseen kauluspaitaan, tai kurkkaa lisää merellistä tyyliä!\nPrevious Previous post: Kesän kauneimmat rantakassit – 5 vastuullista vaihtoehtoa!\nNext Next post: Loppukesän tyyli-ihastus: romanttinen vintage